Amar Baharin Akui Khabar Angin Kahwin Amyra Rosli Tidak Benar

Mengakui terkejut dengan khabar angin yang mengatakan bahawa dia dan juga Amyra Rosli bakal mendirikan rumah tangga pada November ini, Amar Baharin menyifatkan individu yang menyebarkan perkara tersebut lebih tahu segala-galanya.

“Fasal kami dikatakan akan bernikah November itu, memang buat saya terkejut. Dulu pernah bertebaran cakap kami akan berkahwin hujung tahun dan kali ini, siap ada bulan yang tepat pula. Orang yang menyebarkan cerita ini nampaknya seperti lebih tahu segala-galanya”

“Tapi ia memang tak benar. Kalau saya nak kahwin sekalipun, pasti saya akan maklumkan. Benda baik takkan tak nak beritahu,” katanya kepada Berita Harian selain menjelaskan bahawa mereka kelihatan selalu bersama kerana juga dia diuruskan oleh ibu Amyra sendiri.

“Cuma kebetulan kami berada di bawah pengurusan yang sama, jadi ibu Amyra memang bekerja keras untuk memasarkan kami dan pastinya kami sering dilihat berada bersama di acara mahupun majlis tertentu,” katanya. (rtky/s)


Rahsia Mulut Kekal Segar Sepanjang Bulan Puasa

Kami baru baru ini ada membaca laporan akhbar yang mengatakan yang Malaysia diramal bakal mengalami cuaca musim kering berterusan sehingga September ini berikutan perubahan permulaan Monsun Barat Daya.

Bermaksud, kita semua akan berpuasa dalam suasana panas dan kering, oh dugaan.

Musim kering sebegini memang akan memberikan kesan kepada sistem penghidratan badan kita lebih lebih lagi jika berpuasa seharian dan anda mungkin tertanya tanya apakah solusi untuk salah satu masalah utama ketika berpuasa — mulut kering dan nafas tidak segar.

Berkumur dengan mouth wash selepas bersahur dan bermula tempoh berpuasa salah satu cara untuk mengekalkan kesegaran mulut. Namun tahukah anda kebanyakkan mouth wash yang berada di pasaran mengandungi alkohol yang juga merupakan bahan sensitif untuk kita semua.

Namun jangan risau, Oral-B baru baru ini telah memperkenalkan produk baru iaitu Pro-Health Multi-Protection Rinse yang bebas alkohol dan direka khas untuk melindungi mulut anda daripada bakteria selama 12 jam dan mengekalkan kesegaran sehingga waktu berbuka puasa.

Dengan menggunakan Pro-Health multi-protection rinse anda sebenarnya tidak perlu risau mulut anda akan rasa terbakar (burning sensation) apabila menggunakannya kerana ianya bebas alkohol! Tiada alasan lagi untuk anda mempunyai nafas berbau sepanjang berpuasa.

Tapi jangan dilupakan juga rutin asas penjagaan mulut iaitu menggosok gigi sebelum gunakan mouth wash. Juga minum air masak sebanyak mungkin ketika bersahur untuk mengekalkan hidrasi badan juga mulut anda sepanjang hari.

Kombinasi dengan Oral-B Pro-Health Multi-Protection Rinse pastinya membuatkan anda selesa untuk bercakap dan menjalani ibadah puasa sepanjang hari.


Nora Danish: Khabar Angin Tentang Nedim Nazri Jadi Pengurus Mengarut

Menjawab kembali spekulasi mengenai Nedim Nazri yang didakwa sekarang bergantung kepada Nora Danish, pelakon cantik manis ini menyifatkan perkara tersebut sebagai tidak berasas dan juga kelakar.

“Dakwaan itu tidak berasas. Mengenai dakwaan mengatakan Nedim itu sebagai pengurus, ia sangat kelakar. Dulu timbul kisah dia (Nedim) jadi pengawal peribadi saya kini pengurus pula. Dia seorang usahawan yang dihormati dan begitu juga keluarganya. Harap tidak babitkan nama mereka,” katanya.

Sementara itu menurut Nora, tindakan dia memberhentikan pengurusnya yang dikenali sebagai Mat sepatutnya tidak diperbesarkan kerana apa yang dilakukannya itu adalah hak sebagai seorang majikan.

“Siapa yang hendak saya berhentikan itu hak saya sebagai majikan. Ibarat saya berhentikan pekerja di kafe, takkan itu pun nak ditulis,” katanya kepada Berita Harian menjelaskan situasi yang menjadi isu tersebut. (rtky/s)


Zizan Razak Doa Yang Terbaik Untuk Emma Maembong, Anggap Dugaan Ujian Tuhan

Ketika peminat sedang sibuk memperkatakan tentang hubungan cinta antara Emma Maembong dan juga Kamal Adli (walaupun masing-masing masih belum bersedia untuk menjelaskan hubungan) Zizan Razak selaku bekas kekasih Emma mendoakan agar pasangan tersebut bahagia sehingga ke anak cucu.

“Mungkin itu yang lebih baik untuk dia, saya doakan dia dan juga Kamal bahagia sampai ke anak cucu. Saya dah Kamal tidak ada apa-apa masalah,” jelas Zizan kepada program Melodi baru-baru ini sambil menyatakan apa yang dihadapainya ketika ini adalah dugaan daripada Tuhan.

Selain itu dalam masa yang sama, Zizan juga menafikan dakwaan bahawa dia kini digugurkan daripada menjadi duta produk akibat reputasi dan juga kontroversi berpanjangan yang melandanya sebelum ini.

“Perkara ini mudah saja. Ini macam ujian untuk saya. Allah nak tengok, masa susah ingat dia tak, masa senang ingat dia tak. Buat masa sekarang, semuanya berjalan lancar dan ketika ini terima banyak lagi tawaran”

“Saya mencuba sahaja. Alhamdulillah syukur, semua okay,” jelas pelakon dan pelawak ini lagi. Apa pun, semoga Zizan sentiasa sukses dalam mengharungi dugaan yang mendatang. Bak kata Zizan di Instagram – tak perlu berlumba kalau nak berjaya, just humble. (rtky/s)


Haniz Zalikha, Hairul Azreen Nikah 5 Jun

Pasangan yang menjadi perhatian ramai sejak kebelakangan ini, Hanis Zalikha dan Hairul Azreen sudah pun memilih tarikh 5 Jun 2015 sebagai hari pernikahan mereka yang bakal diadakan di kediaman keluarga bakal pengantin perempuan di Bukit Jelutong.

“Saat untuk bergelar isteri ini sudah saya nantikan sekian lama. Paling penting dapat bersatu dengan orang yang kita cintai. Saya tidak sabar untuk membina rumah tangga dengannya. Ini fasa baharu yang akan kami tempuhi bersama”

BACA: Hanis Zalikha & Hairul Azreen Tidak Peduli Apa Orang Kata

“Malah kami bersatu sebelum Ramadhan tiba dan pastinya keterujaan untuk menyambut bulan puasa dan Aidilfitri kelak mula dirasai,” ujar Hanis Zalikha kepada Berita Harian hari ini.

Majlis pernikahan pasangan ini akan diadakan secara tertutup selepas solat Jumaat dan resepsi perkahwinan mereka pula akan berlangsung pada 14 Jun di Hotel Majestic, Kuala Lumpur. Tahniah dicuapkan buat pasangan sama cantik sama padan ini. (rtky/m)


Alif Satar Bergelar Bapa, Timang Cahaya Mata Perempuan

Tahniah kami ucapkan kepada Alif Satar kerana kini telah bergelar bapa setelah isterinya, Sha Dila selamat melahirkan Alisha, seorang bayi perempuan pukul 9.25 pagi tadi di Hospital Pantai Kuala Lumpur.

“Amanah dan anugerah yang diberikan oleh Allah SWT kepadaku dan suami. Sebak hati ni nak gambarkan perasaan sekarang. Inshaa Allah akan ku jaga bayi ini sebaik mungkin, ya Allah ya Tuhanku. Alhamdulillah and thank u all for your beautiful doa and wishes,” kata isterinya di Instagram.

Berita gembira tersebut menerima reaksi positif daripada peminat-peminat Alif yang tidak putus-putus mendoakan keselamatan isteri penyanyi itu sebelum bersalin sehinggalah di saat kelahiran anak sulung keluarga kecil ini.

Apa pun, semoga keluarga baru Alif dan Shad yang telah selamat diijabkabul pada 15 September lalu ini akan sentiasa dilimpahi kegembiraan dan juga dipermudahkan segala urusan. (rtky/s)


Sekitar Majlis Aqiqah Andrashah Iman Dan Sambutan Hari Lahir Arrian

Tomok pada hari ini telah mengadakan majlis aqiqah buat anak keduanya, Andrashah Iman dan juga sambutan hari lahir Arrian yang kini menjangkau umur 3 tahun. Dalam majlis itu, Tomok dan keluarga sangat kelihatan secocok dalam busana ungu.

Isteri Tomok, Siti Rahayu Abas sebelum ini telah selamat melahirkan Andrashah secara normal pada 27 Februari lalu di Pusat Perubatan Prince Court. Manakala hari lahir Arrian Shah pula adalah pada 29 Mei lalu.

Kami kongsikan beberapa keping gambar majlis aqiqah dan juga sambutan hari lahir cahaya mata Tomok dan isteri bersama anda. Semoga keluarga ini akan terus dilimpahi rezeki dan dipermudahkan segala urusan mereka. (rkty/s)


Kejutan Awal Ashaari Buat Scha al-Yahya

Sempena hari lahir Scha al-Yahya yang ke 32, sang suami yang romantis, Awal Ashaari telah mengadakan kejutan sambutan hari lahir buat isteri tercinta bersama rakan-rakan yang terdekat.

“Thank you sang suami dan thank you each and everyone of you for your doas and wishes. Alhamdulillah. Tak sangka dah 24 tahun dah this year,” kata Scha bergurau di dalam caption akaun Instagram miliknya.

Selain berterima kasih kepada rakan-rakan yang turut hadir pada majlis sambutan hari lahirnya itu, pelakon dan pengacara ini juga berterima kasih kepada peminat yang sentiasa mendoakan dirinya selama ini. (rtky/s)


Pecat Pengurus, Nora Danish Tanggung Nedim Nazri?

Melalui ruangan Cik Pang di Metro Ahad hari ini, ada spekulasi yang mendakwa Nora Danish kini memecat pengurus yang juga pembantu peribadinya hanya melalui pesanan ringkas di WhatsApp tanpa notis 24 jam.

Kini Nedim Nazri dikatakan sudah menjadi pengurus Nora selepas pembantu peribadinya dipecat. Malah menurut sumber Cik Pang juga, kini Nedim tidak lagi membantunya dari segi sumber kewangan selepas berdepan dengan isu membabitkan bapanya.

Nora juga turut didakwa menjadi pak turut apa saja kehendak dan kemampuan teman lelakinya, sehingga kalau Nora terpaksa ke mana-mana acara, bukan teman lelakinya itu yang membantu, sebaliknya Nora terpaksa melakukan sendiri perkara tersebut.

Usaha kami untuk menghubungi Nora untuk mendapatkan jawapan sebenar tidak berhasil. Apa pun, kita tunggu dan lihat apa jawapan yang akan diberikan Nora nanti apabila dia sudah bersedia untuk memberikan jawapan terhadap isu ini. (rtky/s)


Anzalna Nasir Bakal Nikah Hujung Tahun

Menerusi laporan daripada Kosmo! baru-baru ini, pelakon Anzalna Nasir bagaikan memberi bayangan bahawa dia akan mendirikan rumah tangga pada hujung tahun ini, setelah dia selesai menjalani penggambaran bersiri sekitar November nanti.

“Tetapi buat masa sekarang saya masih belum boleh umumkan tarikh nikah kami. Saya tidak boleh cakap sekarang sebab masih dalam perbincangan. Apa yang pasti, persediaan untuk melangsungkan perkahwinan sudah dilakukan secara berperingkat-peringkat”

“Kalau ada hari rehat dan tidak terlibat dengan penggambaran, saya sudah keluar membeli barang-barang untuk keperluan kahwin. Sekarang saya tengah pening kepala sebab banyak urusan yang harus diselesaikan,” katanya kepada akhbar tersebut.

Tambah Anzalna, sepanjang empat tahun bercinta, dia dan kekasihnya, Hanif Zaki, tidak banyak diduga dan jarang bergaduh selain mengakui selesa dengan Hanif kerana bakal suaminya itu sangat memahami kerjayanya sebagai seorang pelakon. (rtky/s)


Ibu Johan As’ari Meninggal Dunia

Laman berita mStar Online hari ini melaporkan yang ibu kepada pelakon Johan As’ari, Datin Firdaus Abdul Kader telah meninggal dunia pada Sabtu. Pelakon itu memaklumkan berita berkenaan menerusi laman Instagram miliknya kira-kira pukul 12 tengah hari.

“Assalamualaikum, dengan rendah hati Johan ingin memberitahu bahawa ibunda saya yang tercinta, Firdaus bte. Abdul Kader telah kembali ke rahmatullah. Mohon sobat-sobat (sahabat) mendoakan yang terbaik untuk ibu saya dan semoga ibunda saya ditempatkan bersama dikalangan orang yang beriman. Al-Fatihah,” tulisnya.

Jenazah Allahyarham akan dimandikan dan dikafankan di Institut Kanser Negara sebelum dibawa pulang ke kediaman dan dijangka akan dikebumikan di Masjid Al Irsyad USJ 1 selepas solat Asar.

Johan As’ari sebelum ini berkata yang ibunya disahkan menderita kanser tulang peringkat empat dan dipindahkan ke Institut Kanser Negara, Putrajaya selepas mengalami serangan strok pada Mac lalu. (rtky/m)


Sharnaaz Ahmad Hargai Peminat, Anggap Seperti Keluarga Sendiri

Sering dilihat dengan perwatakan yang kasar dan juga garang, Sharnaaz Ahmad  sering dilabel sebagai individu yang panas baran. Menyedari perkara tersebut, Sharnaaz menyatakan dia boleh menerima perkara tersebut.

“Bagi saya, kalau orang hendak melabel saya sebagaia seorang yang panas baran pun, saya terima. Yang penting, saya tidak mengganggu hidup orang lain. Zaman sekarang adalah zaman lembut. Kenapa zaman lembut? Kerana kebanyakan mereka yang berani mengata ini, hanya berani di laman soial dan bukan secara berhadapan”

“Saya tidak menggelarkan mereka sebagai keyboard warrior kerana kalau warrior atau pahlawan, definisinya adalah seorang yang berani untuk berjuang. Jadi, mereka yang suka bercakap di belakang ini, saya anggap ‘sampah'”

“Kalau artis berbuat salah kecil sekali pun, mereka akan lihat dan menghentam,” jelas Sharnaaz dipetik daripada majalah Media Hiburan edisi terbaru. Selain itu, Sharnaaz memberitahu, dia melayan peminatnya lebih kepada kekeluargaan malah dia juga dianggap sebagai abang oleh peminatnya. (rtky/s)


Eisya Toh Akui Tiada Langsung Niat Untuk Menunjuk

Tahniah kami ucapkan kepada pengacara Selamat Pagi 1Malaysia Iesya Toh yang selamat diijabkabul bersama suaminya, Mohd Huzairee Muhamad, seorang ahli perniagaan di dalam satu majlis yang mendapat penajaan mencecah RM5 juta.

Menurut laporan daripada Harian Metro, rantai yang digayakan ketika majlis akad nikah Eisya hari ini harganya menyamai kereta Ferrari manakala harga persalinan yang digunakan pada majlis itu mencecah RM300,000.

Menurutnya, secara keseluruhan majlis perkahwinan Iesya merangkumi majlis berinai, bersanding dan bertandang mendapat tajaan daripada 57 syarikat selain turut menerima insuran kesihatan dan simpanan bernilai RM1 juta sebagai hadiah perkahwinannya.

Dalam majlis pernikahan di Wisma Berita Angkasapuri, di sini, pagi tadi, Iesya menerima mas kahwin sebanyak RM1,001 dan wang hantaran berjumlah RM50,000 beserta tujuh dulang hantaran manakala pihak Iesya membalas dengan sembilan dulang.

“Saya tidak minta semua itu. Apa yang diberikan adalah atas perbincangan bersama. Suami saya orangnya mudah. Kalau dia okay, saya pun okay. Tidak ada langsung niat untuk menunjuk-nunjuk,” katanya.

Mereka dinikahkan Imam 1 Masjid An Nur Saujana Utama, Sungai Buloh, Ustaz Mohd Yusof Abdullah berwakil walikan bapa Iesya, Sanny Toh Abdullah dalam majlis yang diadakan di Wisma Berita Angkasapuri. Semntara itu, majlis persandingan akan diadakan di lokasi yang sama Ahad ini.

Kami kongsikan beberapa keping gambar sepanjang majlis akad nikah yang berlangsung pagi tadi bersama anda. Ringkas sahaja tetapi menarik. Enjoice! (rtky/s)

Gambar Ihsan: Harian Metro, Seventwelve, Ryuslee, Eddie PhotoVideo, Zaim Rosli Photography


Erra Fazira Mohon Peminat Doakan Proses Hijirah Dipermudahkan

Tahun ini ramai juga barisan artis wanita yang mula mengenakan hijab seterusnya berhijrah ke arah kebaikan dengan lebih konsisten. Menyentuh isu berhijab, Erra Fazira akui menyedari tanggungjawabnya itu dan mahu perkara tersebut datang dengan keikhlasan dari hatinya sendiri.

“Doakan…itu adalah impian saya. Ini bukan sesuatu yang biasa di jaja ceritanya…biar ia datang ikhlas dari hati atas dasar kesedaran dan tanggungjawab. Ia hadir tanpa ada paksaan dari mana mana pihak. Insya-Allah, doakan supaya bahagian penghijrahan saya dipermudahkan dan diberkati,” katanya kepada Berita Harian.

Sejak kebelakangan ini, pelakon ini gemar memakai penutup kepala seperti skaf dan juga selendang ke beberapa acara malah Erra Fazira ditampilkan bertudung di dalam sebuah majalah selain difahamkan beliau kini memang beliau sedang ke arah itu.

Siapalah kami untuk menilai tetapi pastinya perkembangan positif ini bakal membuatkan peminatnya gembira dan pastinya mendoakan untuk selebriti kesayangan mereka berubah ke arah kebaikan. (rtky/s)


JAWI Gesa Umat Islam Memboikot Program Berbentuk Realiti Televisyen

Jabatan Agama Islam Wilayah Persekutuan (JAWI) menerusi khutbah Jumaat hari ini menyeru supaya umat Islam di Malaysia memboikot program berbentuk realiti televisyen yang disiarkan stesen TV tempatan kerana isinya tidak bertepatan dengan kehendak agama dan boleh melalaikan.

Dalam khutbah bertajuk Jihad Menentang Kebatilan itu, JAWI menegaskan yang kebanyakkan program realiti TV ketika ini menggalakkan sifat cintakan dunia dan memesongkan akidah para remaja khasnya yang menjadi sebahagian besar penonton rancangan sebegitu.

“Selain itu, realiti TV sering juga mengeluarkan unsur-unsur negatif seperti membuat jenaka lucah, mendedahkan aurat, lelaki berpakaian seperti wanita dan sebagainya. Penting untuk kita emngawal anak-anak dari hiburan mengganggu dan membentuk mereka untuk berminat dalam hiburan yang berdasarkan undang-undang Islam”

“Marilah kita memboikot rancangan seperti itu,” ujar kandungan khutbah tersebut. (rtky/m)


Harith Iskander Utamakan Keluarga, Terima Rezeki Seadanya

Bakal menyambut ulang tahun perkahwinan kelima pada 13 Jun ini, Harith Iskander dan isterinya, Jezamine Lim, mahu berkongsi kegembiraan apabila mereka bakal menimang cahaya mata ketiga tidak lama lagi.

Menurut Jezamine yang kini sedang hamil empat bulan setengah, mereka sememangnya teruja dan bersyukur dengan rezeki yang diberi lebih-lebih lagi sebelum ini, kandungannya mempunyai kompilasi.

“Kami tidak pernah merancang soal anak dan apabila diberitahu diri saya hamil, kami berdua teruja sangat. Sebenarnya ini kali pertama kami berkongsi perkara ini kepada orang luar. Kami tidak umum tentang berita kehamilan ini kerana sebelum ini kandungan saya mempunyai komplikasi”

“Sepatutnya kandungan saya kembar, namun tak jadi sebab ada masalah. Jadi, saya lebih berjaga-jaga untuk kandungan ini dan Harith pun sudah macam polis bila berada di rumah,” jelas Jezamine baru-baru ini.

Sementara itu, Harith menyatakan ketika ini dia meletakkan keluarga sebagai keutamaannya dan jika diberi pilihan sama ada kerja atau keluarga, dia memang akan memilih keluarga. Malah dia juga menerima dengan hati yang terbuka rezeki yang dilimpahkan kepada keluarganya. (rtky/s)


Gangnam Blues: Kisah Perebutan Kawasan Antara Kongsi Gelap Era 70'an

Kalau anda selalu mendengar Seoul sebagai kawasan paling terkenal di Korea Selatan, Gangnam pasti pernah terlintas sebagai kawasan elit kediaman para selebriti dan orang berada di sana. Dan, ini menjadi latar filem Gangnam Blues.

Namun bukan pada hari ini, Gangnam Blues menceritakan bagaimana perebutan tanah dan kuasa di sekitar kawasan Gangnam pada tahun 1970’an di mana ketika itu jumlah penduduk di Seoul sudah terlalu padat dan mereka memerlukan kawasan pembangunan baru.

Cerita dimulakan dengan dua orang beradik Yong-ki (lakonan Kim Rae-won) dan Jong-dae (Lee Min-ho) yang bertemu di rumah anak yatim dan membesar bersama seakan adik beradik sebenar.

Selepas rumah atau lebih nampak seperti pondok yang didiami mereka dirobohkan, mereka berdua terpisah arah dengan Yong-ki terus menyertai dunia kongsi gelap terancang yang turut melibatkan ahli politik berkuasa manakala Jong-dae tinggal dengan ayah angkat Kil-su (lakonan Jung Jin-young) yang merupakan bekas gangster.

Takdir menulis yang mereka bertemu kembali selepas lebih dewasa namun dalam dalam ideologi yang bertentangan. Walaupun persahabatan mereka masih utuh, dan membolehkan mereka memanipulasi kedua dua belah pihak untuk mengambil alih Gangnam, krisis antara mereka tetap tidak dapat dielakkan — hanya soalan siapa yang akan menikam belakang siapa dahulu.

Filem Gangnam Blues tidak memberikan persembahan yang luar biasa dalam genre filem sebegini namun ianya cukup baik sebagai sebuah filem keluaran Korea. Banyak adegan yang boleh kita nampak menekankan soal ini.

Babak babak menyentuh jiwa tetap ada dengan selingan jenaka sinis selain babak bertarungan dan aksi antara kumpulan gangster yang cukup menarik dan penuh dramatik buat kami. Durasi 2 jam tidak kami rasakan sepanjang filem ini.

Buat anda yang masih belum menonton filem ini di pawagam, Gangnam Blues masih ditayangkan di pawagam Golden Screen Cinemas (GSC) seluruh negara. Jom!


Drama Dia Isteri Luar Biasa Tidak Bermoral?

Setiap kali drama terbaru muncul di kaca televisyen dan menjadi bualan ramai, pastinya ada soal kualiti dan moral yang dibangkitkan oleh sesetengah peminat dan drama terbaru Dia Isteri Luar Biasa tidak terkecuali dari menerima kritikan para penonton.

Peminat yang tidak berpuas hati dengan jalan cerita dan mesej yang ingin ditonjolkan dalam drama tersebut telah meluahkan isu berkaitan moral melalui ruangan komen di Instagram penerbit popular Ziela Jalil dan maklum balas yang diterima agak menarik.

BACA: Drama Terbaru ‘Dia Isteri Luar Biasa’ Di TV3 Bermula Hari Ini

Ziela Jalil yang mungkin terkesan dengan komen yang diberikan peminat tersebut menyarankan supaya mereka yang tidak bersetuju dengan apa yang ingin disampaikan supaya menonton program di stesen di televisyen lain kerana kini terdapat lebih banyak pilihan.

Komen balas Ziela Jalil itu bagaimana pun menerima reaksi kurang senang para peminat yang lain dan menyifatkan tindakan penerbit itu sebagai tidak professional dalam menerima kritikan para penonton yang menjadi tulang belakang kejayaan sesebuah drama itu. (rtky/m)


Heliza Helmi Fokus Kerjaya Dan Keluarga Faham Situasi Dirinya

Setelah agak lama tidak disapa gosip, ketika ini dikatakan Heliza Helmi sedang menjalinkan hubungan cinta bersama seorang pensyarah namun dirinya menafikan perkara tersebut malah turut terkejut dengan khabar angin yang tersebar itu.

“Saya memang terkejut dengan gosip yang tidak berasas itu. Dari mana mereka dapat cerita saya bercinta dengan pensyarah itu? Gosip itu tidak benar sama sekali. Terus terang, agenda saya sangat padat dengan aktiviti dan program dan saya tidak ada masa pun baca gosip di laman sosial”

“Justeru, saya berharap agar gosip dihentikan dengan segera kerana ia tidak benar. Saya tidak merasa tekanan soal jodoh kerana keluarga cukup memahami perkara itu. Kakak saya pun belum berkahwin lagi”

“Apa pun, saya juga berdoa kepada Allah semoga dipertemukan dengan jodoh yang baik nanti,” jelasnya kepada Harian Metro. Sebelum ini Heliza pernah dikaitkan dengan penyanyi nasyid, Hafiz Hamidun. (rtky/s)


Hairul Azreen Mahu Fokus Pada Persiapan Perkahwinan Dari Layan Komen Negatif

Akibat tindakan pasangan ini menganjurkan peraduan untuk membolehkan peminat memenangi kad jemputan perkahwinan mereka, Hairul Azreen mengakui dia tidak endah mengenai kritikan dan komen negatif yang dilemparkan kepada mereka.

BACA: Hanis Zalikha & Hairul Azreen Buat Peraduan Menang Jemputan Kahwin

“Tujuan utama menganjurkan peraduan itu adalah untuk peminat-peminat kami. Tiada niat lain. Biarlah apa orang nak kata. Saya tidak ambil pusing pun dengan komen-komen tersebut. Lebih baik saya beri fokus terhadap persiapan perkahwinan saya yang hanya tinggal beberapa hari saja lagi lagi”

“Saya pernah kena hentam lagi teruk daripada apa yang berlaku sekarang dan tidak pernah ambil pusing dengan setiap kata-kata negatif itu. Lebih-lebih lagi sekarang ini fokus saya adalah mahu kahwin. Saya mahu majlis selesai dengan secepat mungkin, barulah boleh lega,” katanya kepada mStar Online.

Hairul sebelum ini dikecam kerana melamar Hanis ketika konsert akhir Gegar Vaganza pada 5 Januari lalu namun dia menyifatkan perkara negatif itu sekadar pendapat masing-masing dan tidak pernah terasa hati mengenainya. (rtky/s)


Stacy AF Akan Ambil Tindakan Jika Perkara Berulang Dan Semakin Melampau

Mengakui tidak gembira dengan kenyataan kekasihnya, Akim Ahmad yang diputarbelitkan, Stacy menyifatkan perkara tersebut adalah sesuatu sensitif malah dalam masa yang sama turut membabitkan keluarganya.

“Dia (Akim) tidak cakap begitu sebenarnya mengenai isu agama. Bab agama adalah perkara yang sensitif dan ia bukan saja membabitkan saya, tapi keluarga juga. Saya tidak gembira dan terkilan apabila kenyataan Akim diputarbelitkan daripada kenyataan sebenar sehingga menimbulkan kekeliruan yang lebih serius”

“Sebab itu ada baiknya jika saya atau Akim tidak jawab apa-apa lagi mengenai hubungan kami. Cukuplah orang sudah tahu kami berkawan dan hal-hal lain biarlah kami simpan dulu,” katanya kepada Harian Metro.

Menurut Stacy, buat masa ini dia tidak berniat untuk mengambil tindakan terhadap pihak yang sengaja memutarbelitkan perkara berkenaan namun Stacy juga tidak teragak-agak untuk betindak jika perkara tersebut berulang dan lebih melampau.

“Apa pun perkembangan hubungan kami selepas ini tidak kiralah soal saya akan memeluk Islam atau berkahwin pun, rasanya kami tidak mahu hebahkan lagi sebab bimbang timbul kekeliruan begini,” katanya yang turut menjelaskan perkara sebegini berlaku kerana sikap pengguna laman sosial yang tidak sensitif. (rtky/s)


Ummi Nazeera Rasa Diri Lebih Dihormati Selepas Berhijab

Pelakon Ummi Nazeera mengakui setelah berhijab, dia berasa lebih selamat dan dihormati ramai malah dia juga menerima layanan baik daripada tenaga kerja produksi di lokasi penggambaran yang sentiasa menitik beratkan budaya sopan santun dan berhati-hati.

“Alhamdulilah, perubahan yang saya alami sekarang ini telah memberikan respon yang lebih positif dalam kehidupan serta karier saya. Apabila saya di set penggambaran, cara percakapan oleh krew produksi lebih tertib dan berhati-hati serta sentiasa memohon kebenaran saya, sama ada babak itu saya selesa atau pun tidak,” ujar Ummi kepada dipetik daripada portal Murai.

Selain itu, Ummi juga melihat banyak perubahan positif di dalam industri hiburan tanah air terutamanya daripada bakat-bakat baru yang dilahirkan selain menyatakan bahawa kebajikan para pelakon juga perlu diambil berat.

“Banyak perubahan dalam industri kita, saya mula berlakon pada usia 16 tahun, jadi perkembangan positif itu saya dapat merasainya, lebih-lebih lagi mengenai talent. Kebajikan para pelakon juga kini semakin dititik beratkan agar industri kita terus kekal relavan,” katanya. (rtky/s)


Isu Cinta, Neelofa Lebih Selesa Berdiam Diri

Masih lagi diburu mengenai kisah cintanya bersama Hans Isaac, Neelofa menafikan dia kembali bercinta dengan pelakon dan penerbit tersebut selepas tahun lalu namun mengaku sudah bercakap semula dengan Hans selepas Aidilfitri tahun lalu, hanya sekadar kawan.

“Cerita kami kononnya kembali bercinta adalah tidak betul. Saya masih solo dan tidak bercinta dengan sesiapa pun sekarang. Kalau saya menjawab, nafi atau sebaliknya, pasti akan jadi cerita lain pula. Jadi lebih baik saya diam,” katanya kepada Harian Metro.

Spekulasi percintaan antara Neelofa dan Hans mula diperkatan sejak tahun 2011 lagi ketika mereka bersama-sama menjalani penggambaran filem Lemak Kampung Santan.

Manakala kisah mengenai percintaan mereka kembali diperkatakan apabila Neelofa dilihat hadir ke pementasan teater Baik Punya Cilok lakonan Hans, Datuk AC Mizal, Awie dan Afdlin Shauki di Istana Budaya, April lalu. (rtky/s)


Zizan Razak Tidak Mahu Kenang Kisah Lama, Terus Fokus Kerjaya

Fitnah yang menimpa pelakon dan juga pelawak Zizan Razak pada tahun ini bagaikan memberi kesan kepada dirinya sehingga ada yang menyifatkan perkara tersebut sebagai petanda popularitinya mula jatuh.

“Kita tidak boleh kata seseorang itu sedang berdepan dengan zaman kejatuhan kerana jatuh bangun seseorang itu adalah ketentuan Allah. Saya pun tidak boleh bercakap adakah saya melalui fasa kejatuhan atau tidak kerana semua itu adalah rezeki”

“Dan Alhamdulillah, sehingga kini tawaran kerja masih lagi ada. Benda yang lepas biarlah ia berlalu. Saya anggap ia sebahagian dugaan yang perlu dilalui”

“Yang penting saya perlu lalui dugaan-dugaan ini dengan tenang dan pada masa sama fokus terhadap kerja. Saya terima saja sama orang luar di sana suka saya atau tidak,” katanya kepada mStar Online baru-baru ini.


Mia Ahmad Terpaksa Mengaku Bercinta Dengan Syarul Demi Penuhi Permintaan Peminat

Kadang-kala penangan drama ini memang hebat sehingga Mia Ahmad mengakui dia terpaksa mengaku bercinta dengan Syarul kerana memang itu apa yang peminat dan juga orang ramai mahu dengar daripada Mia sendiri.

“Saya terpaksa mengaku selepas ditanya Kak Sheila. Saya hanya anggap ia sebagai gurauan dan bukan perkara serius. Saya memang tidak tahu Syarul ada teman wanita atau tidak. Lagipun dia tidak pernah kongsikan hal peribadi dengan saya”

“Apa yang saya tahu, dia selesa berkawan dengan saya. Dalam hidup saya, tidak ada istilah cinta. Saya hanya akan berkongsi soal hubungan jika mahu berkahwin kelak,” katanya kepada Harian Metro ketika menjelaskan sebab dia mengakui bercinta di dalam rancangan memasak oleh Sheila Rusly.

Apa-apa pun pasti peminat di luar sana gembira jika perkara ini benar-benar terjadi. Jika di dalam drama sahaja pun sudah terasa sweet apatah lagi jika berlaku di alam realiti. (rtky/s)


Mawar Rashid Tidak Mahu Perkara Sama Berulang, Pantas Bangkit Semula

Pernah terpalit dengan kontroversi melibatkan dirinya yang tidak tahu mengenai maksud GST di dalam program Dewi Remaja yang sudah tamat baru-baru ini, Mawar Rashid mengakui perkara tersebut sedikit sebanyak memberikan kesan kepada kehdupannya.

“Sejujurnya saya memang patah semangat dengan dek kontroversi berkenaan. Itu saya tak nafikan. Untuk orang baharu dan mentah seperti saya melalui perkara sebegitu, ia sangat menggerunkan. Daripada isu itu, orang mula mengandaikan saya tidak pandai”

“Saya bangkit dan pulih semangat semula dalam tempoh seminggu selepas kontroversi iti. Saya ambil dan pandang apa yang terjadi itu dari sudut positif. Saya tak mahu terus larut dengan keadaan sebegitu. Saya tak mahu kontroversi itu terus menghantui dan memberi kesan dalam hidup,” katanya kepada BH Plus.

Tambah Mawar lagi, dia mengambil kritikan yang dilemparkan kepadanya itu sebagai ruang untuk bermuhasabah dan memperbaiki diri. Malah dia juga tidak mahu perkara sama berulang kembali dan mengambil mudah setiap isu yang sedang terjadi.

Pada final Dewi Remaja 2014/2015 baru-baru ini, Mawar berjaya memenangi kategori Dewi Kegemaran yang ditentukan sepenuhnya melalui undian peminat di laman web penganjur pertandingan. (rtky/s)


Siti Nurhaliza Kesal Difitnah Sudah Bercerai

Jika sebelum ini Datuk Siti Nurhaliza pernah membangkitkan perkara yang sama berkaitan laporan palsu daripada blog tempatan, namun perkata tersebut tidak berhenti di situ apabila ada yang sanggup melaporkan beliau sudah bercerai dengan suaminya.

“Ya Allah , hanya Dikau yang Maha Besar lagi Maha Berkuasa. Dikau berilah hukuman sebaik baiknya buat pemfitnah yang menyebarkan fitnah ini. Semoga mereka kembali ke jalan yang benar. Amin Ya Rabb,” ulas penyanyi ini melalui gambar repost Instagram kakak iparnya, Rozi.

Manakala bagi pihak Rozi, pada mulanya dia tidak mengendahkan perkara tersebut namun apabila berita palsu itu mula tersebar secara pantas di sosial media, ia dalam masa yang sama turut membuatkan nama Siti tercalar dengan fitnah yang tersebar itu.

“Saya dah terima ni beberapa hari lalu tetapi saya buat tak endah sebab berasa sangat-sangat kasihan malah hairan dengan keupayaan, kesediaan orang yang buat tajuk, buat cerita, buat fitnah, dan disebar-sebar lagi, dan kemudian jadi bahan sebaran tanpa putus,” jelasnya di akaun Instagram miliknya. (rtky/s)


Rozita Che Wan Bawa Keluarga Beli Barang Raya Di Kota London?

Kini Che Ta dan keluarga sedang meluangkan masa bersama keluarganya di kota London. Selain dua orang adik beradiknya, anak sulung pelakon ini, Ammar Effendy serta pereka busana, Man Kajang turut bercuti bersama.

Baru-baru ini, Che Ta baru sahaja selesai menemani ibunya bercuti di Switzerland dan percutian kali ini kelihatan sungguh meriah dengan kehadiran adik beradik dan rakan terdekat.

Sebelum ini, Che Ta sendiri pernah menyatakan bahawa waktu sekarang adalah masa yang sesuai untuk dirinnya meluangkan masa bersama keluarga selepas berhempas pulas di dalam industri hiburan selama ini.

Kami kongsikan gambar percutian mereka di sana dan tidak lupa juga si comel Aaisyah yang sentiasa menghiasi Instagram pelakon ini. Enjoice!


Yasmin Hani Kesal Kenyataan Dimanipulasi

Baru baru ini Yasmin Hani telah menerima kritikan ramai selepas satu kenyataan beliau yang tidak bersetuju dengan budaya merotan anak murid di sekolah sebagai salah satu cara mendidik dan mendisiplinkan kanak kanak di zaman sekarang.

Kenyataan asal Yasmin Hani kepada media itu telah menerima negatif pelbagai pihak termasuklah satu surat terbuka dar seorang guru yang telah viral di media sosial beberapa hari lalu.

Bercakap kepada Harian Metro, Yasmin Hani meluahkan rasa kesal beliau atas apa yang berlaku dan mendakwa kenyataan asal beliau telah dimanipulasi oleh sesetengan pihak sehingga menimbulkan kekeliruan.

“Pendapat sebenar saya iaitu tak bersetuju dengan budaya merotan kerana ada banyak cara lebih halus boleh diamalkan dalam mengajar anak murid sudah disalahertikan banyak pihak sehingga ramai guru salah faham. Itu yang saya suarakan sebenarnya (gunakan pendekatan psikologi) tapi apabila laporan yang tersebar kelihatan seperti saya menentang dan menghentam budaya merotan, ia sudah disalahertikan oleh masyarakat”

‘Cuma apabila kenyataan asal saya dimanipulasi begitu, lainlah jadinya. Tak pasal-pasal saya berdepan dengan konflik ini hanya disebabkan salah faham yang berlaku. Saya amat menghormati dan mengagumi segala usaha dan keikhlasan guru-guru mendidik anak bangsa”

“Takkanlah sebagai ahli masyarakat dan selebriti saya sanggup untuk menyuarakan pendapat yang memperlekehkan tugas seorang guru?,” jelasnya. (rtky/m)


Tomorrowland: Tak Sempurna Tetapi Masih Sesuai Untuk Hiburan Keluarga

Filem-filem terbitan Disney selalunya akan laku di pasaran kerana populariti jenama dan kebiasaannya mereka membikin sesebuah cerita yang begitu sesuai untuk tontonan seisi keluarga. Bagaimana pula dengan filem ini? Teruskan membaca.

TOMORROWLAND (2015) ialah sebuah filem fiksyen sains. Idea asasnya kedengaran segar dan asli mengenai sebuah dimensi dunia alternatif kepada bumi yang begitu moden canggih hebat berteknologi tinggi. Penghuninya pula ialah golongan manusia cerdik pandai genius. Secara ringkasnya, Tomorrowland ialah dunia seumpama ‘syurga’ yang sangat amat hampir sempurna.

Namun begitu, filem ini keutamaannya bukan mengenai kehidupan di Tomorrowland tetapi lebih kepada pengembaraan menuju ke situ, sebagai destinasinya. Filem ini mengisahkan 2 orang manusia terpilih kerana kualiti tinggi minda mereka atau ‘dreamer’ yang terpilih untuk tinggal di situ tetapi dalam 2 jalur masa dan cerita yang berbeza. Mereka ialah Frank Walker (Thomas Robinson watak remaja dan George Clooney watak dewasa) dan Casey Newton (Britt Robertson). Penyambung hubungan di antara Frank dan Casey ialah sebuah robot Audio-Animatronic bernama Athena (Raffey Cassidy).

Taruhan utama konflik yang mencetuskan pengembaraan genting dan mencabar yang mesti dilalui oleh Frank, Casey dan Athena ialah untuk membetulkan sesuatu di Tomorrowland sebelum kejahanaman kekal bumi atau kiamat berlaku. Persoalannya, bagaimana hendak ke sana dan mampukah mereka mengubah kebinasaan yang kononnya sudah diramalkan akan berlaku itu, untuk tidak berlaku? Jawapannya, silalah ke pawagam sekarang.

Tomorrowland ialah sejenis filem yang dasarnya berfalsafah tentang pilihan masa depan kemanusiaan dan kehidupan di bumi oleh manusia sendiri secara berdikari, tanpa menyentuh soal ketuhanan. Ia berpandukan logik fiksyen sains sahaja dan sejauh mana kemampuan manusia untuk berusaha dan berharap. Ia juga seakan pertembungan di antara fakta berkiraan secara saintifik yang diwakili oleh watak Frank tetapi berkontra dengan pilihan lain kebarangkalian subjektif yang diwakili oleh watak Casey.

Bagi Frank, setiap aksi akan ada reaksi dan dia benar-benar telah mencipta sesuatu rekaan di Tomorrowland yang mengira dengan tepat usia bumi. Bagi Casey pula, setiap tindakan memang pasti akan ada tindakbalas tetapi ia berbagai-bagai bergantung kepada usaha dan harapan manusia sendiri. Dalam ertikata lain, selagi sesuatu itu tidak berlaku walaupun diukur dengan kiraan sains yang sangat kedengaran betul, ia masih boleh diubah oleh manusia sendiri sebelum ia benar-benar berlaku. Ok! Filem ini macam berat sangat ya?

Sebenarnya filem ini mudah dihadam. Perjalanan ceritanya di peringkat awal dipandu oleh kisah watak Frank semasa kecil bagaimana dia dipilih oleh Athena untuk menjadi salah seorang penghuni Tomorrowland di tahun 1964. Penonton diperkenalkan kepada dunia hebat di Tomorrowland melalui pemaparan infrastruktur bangunan dan teknologi serta warna-warni fesyen penghuninya ala kombinasi filem-filem futuristik Blade Runner (1982) dan The Fifth Element (1997).

Kemudian, filem ini diambil-alih oleh watak Casey mengenai kisah keluarganya. Kemunculan watak Athena yang memberikan ‘pin’ ajaib kepada Casey menyulam kedua-dua cerita Frank dan Casey untuk berkembang bersama-sama sehingga ke penghujungnya. Di tengah-tengah filem ini dipadatkan dengan berbagai aksi cabaran yang dihadapi oleh mereka untuk kembali ke Tomorrowland. Kemunculan robot-robot pemusnah yang mengejar mereka begitu mirip kombinasi kumpulan yang diketuai oleh Agent Smith dalam The Matrix (1999) dan cyborg pembunuh dalam The Terminator (1984). Manakala kehebatan kepakaran aksi mempertahan diri oleh Athena mengingatkan saya kepada watak Hit-Girl dalam filem Kick-Ass (2010).

Tomorrowland mempunyai banyak cabang cerita kerana mempunyai 3 watak utama Frank, Casey dan Athena yang dipadatkan bersama dalam 3 era zaman 1960-an, sekarang dan masa hadapan di Tomorrowland. Ia bercampur-aduk dalam landskap fiksyen sains lompatan masa ke depan dan ke belakang serta rekonstruksi faktual ahli-ahli pemikir lampau iaitu Gustave Eiffel, Jules Verne, Nikola Tesla dan Thomas Edison yang kononnya berkait dengan penciptaan dunia Tomorrowland.

Keberuntungan filem ini ialah kerana mempunyai barisan kombinasi para pelakon senior dan baru yang bagus-bagus. Keseronokan tontonan gula-gula mata ber-CGI sekuen aksi dan dunia ajaib di Tomorrowland kepada penonton juga berjaya direalisasikan dengan begitu menakjubkan. Sebagai pengarah, Brad Bird yang terkenal dengan filem-filem animasi The Iron Giant (1999), The Incredibles (2004) dan Ratatouille (2007) serta filem aksi Mission: Impossible Ghost Protocol (2011) tahu bagaimana hendak memberikan paparan sinematografi dunia fiksyen sains yang hebat.

Secara sedar tak sedar, filem ini juga ialah sejenis product placement yang mega dari Disney memandangkan Tomorrowland itu memang wujud sebagai salah satu tarikan utama di taman temanya di seluruh dunia. Seperti filem The Lego Movie (2014), filem ini juga ialah iklan besar yang akan akan diumpankan oleh Disney untuk pasaran produknya berjenama Tomorrowland yang diperbaharui atau rebranding.

Kembali kepada soalan asas adakah filem Tomorrowland terbitan Disney ini akan laku di pasaran kerana populariti jenama dan ceritanya begitu sesuai untuk tontonan seisi keluarga? Sudah tentu. Namun secara peribadi saya merasakan bahawa filem ini hanya gah dari sudut kualiti produksinya.

Ia terlalu mencuba beriya-iya untuk menghasilkan sebuah cerita yang kelihatan seakan-akan idea baru tetapi secara keseluruhannya ia hanya mengulangi formula klise tekapan moral dan identiti dari berbagai filem fiksyen sains sebelumnya untuk mengidamkan sebuah dunia yang sangat sempurna. Bagaimanapun, saya masih OK untuk berikan 3 BIJI ROTIKAYA.


Soo Wincci Mahu Bantu Lebih Ramai Orang Capai Impian Dalam Hidup

Kejayaan demi kejayaan yang dikecapi Soo Wincci sebelum ini tidak pernah menghalang dirinya untuk mencapai impiannya yang lebih besar dan sanggup untuk menangguhkan soal perkahwinan terlebih dahulu.

“Wincci mungkin tak nak kahwin kerana Wincci mahu buat sesuatu lagi besar. Wincci nak promosi industri seni Malaysia ke pentas antarabangsa. Dan juga Wincci mahu menubuhkan universiti untuk membantu lebih ramai orang merealisasikan impian mereka”

“Jadi, siapa mahukan Wincci yang memang lebih utamakan kerja? Susah untuk lelaki yang boleh faham kehendak dan matlamat Wincci”, ujar Wincci kepada Sinar FM. Selain itu, dia juga sempat menyatakan hasratnya untuk mengeluarkan album dalam pelbagai bahasa.

Apa pun niat murni Wincci, semoga apa yang diimpikan bakal dikecapi dan dipermudahkan. Sesuatu tidak akan berjaya dikecapi jika tidak bermula daripada impian, bukan? (rtky/s)


Nash Sihat, Syukur Peminat Masih Sayang

Baru-baru ini heboh di media sosial mengenai penyanyi kumpulan Lefthanded, Nash, yang didakwa sudah meninggal dunia. Nash ketika dihubungi Berita Harian menyatakan rasa kesalnya di atas perkara yang menimpanya itu.

“Ramai juga yang menghubungi saya kerana dakwaan ini. Alhamdulillah, saya masih hidup. Saya memang sihat dan tak ada masalah apa apa. Siapalah yang buat dan bawa cerita sebegitu. Soal mati janganlah dibuat main. Kepada yang menyebarkan cerita berkenaan, jangan buat macam ini”

“Saya tak berdendam atau simpan perasaan apa apa. Saya maafkan sesiapa yang membawa cerita palsu ini. Semoga kita semua diberkati-Nya. Apapun terima kasih kepada yang menghubungi saya untuk bertanyakan kesahihan cerita ini. Ada juga yang sayang saya,” katanya.

Sebelum ini, pelakon dan pelawak, Os juga pernah menimpa nasib yang sama sehingga terpaksa membuatkan dirinya membawa diri ke Johor. Malah lebih teruk lagi, individu yang mengaku menyebarkan berita palsu tersebut menyatakan niat awalnya adalah untuk bergurau. Mati pun boleh buat gurau, ya? (rtky/s)


Intan Ladyana Doakan Kebahagiaan Kamal Adli Dan Emma Maembong

Bekas kekasih, Kamal Adli iaitu Intan Ladyana berkata dia gembira dan positif tentang laporan media kini yang mengatakan hubungan Kamal Adli dan Emma Maembong dikatakan intim sejak kebelakangan ini — selain ada yang mengatakan mereka dalam fasa bercinta

“Bagus untuk dia (Kamal Adli) dan Emma, saya tumpang gembira akan hal ini. Kalau mereka bahagia saya pun bahagia jugalah. Saya akan sokong apa sahaja yang mereka rancang,” katanya ringkas ketika ditemui baru baru ini.

Bagaimanapun, Intan turut menjelaskan bahawa dia sedang mengenali seseorang yang bukannya selebriti tetapi belum bersedia untuk mendedahkan hubungan itu.

“Saya sedang mengenali seseorang, dan Alhamdulillah dalam fasa bahagia tetapi orang itu bukanlah orang industri,” tambahnya lagi. (rtky/h)


Atikah Suhaime Akui Fobia Dengan Kanak Kanak Kerana Pengalaman Silam

Pelakon yang semakin meningkat naik kini, Atikah Suhaime memberitahu bahawa dia sebenarnya fobia dengan kanak-kanak disebabkan mempunyai pengalaman ditarik rambutnya semasa melawat tadika kanak-kanak di Singapura.

“Sangat fobia dengan kanak-kanak sebab pernah kena tarik rambut, baju di sekolah tadika semasa saya melawat kawan saya yang mengajar tadika di Singapura,” katanya semasa majlis perasmian Sinari Kemuliaan Ramadhan Bersama Yeo’s baru baru ini.

Bagaimanapun, persepsinya berubah apabila telah datang ke Teratak Nur Barakah, Shah Alam untuk menjadi salah seorang selebriti atau duta Yeo’s Yeogurt kerana mendapati kanak-kanak di situ sangat berdisiplin dan teratur.

“Mula-mula persepsi saya mesti budak-budak kat sini nakal dan ternyata apabila sampai di sana terkejut dan terpegun sebab mereka disiplin, tak terpekik-pekikdan buat mereka banyak buat hal sendiri. Melihatkan mereka yang kesemuanya buat kerja sendiri seperti lipat baju dengan rapi dan agak berbeza sekali dengan kehidupan saya dan banyak perkara sebenarnya yang saya belajar daripada mereka,” tambahnya lagi.

Sebelum itu juga dia sangat berdebar apabila diberikan tawaran ini tetapi mahu mencubanya dan hasilnya amat positif sekali.

“Mula-mula sangat berdebar bila dapat tahu kena pergi rumah anak yatim. Pertama sekali saya tak tahu nak berinteraksi bagaimana dengan mereka semua tetapi mula-mula yang saya buat ialah saya senyum kepada mereka semua,” ujarnya. (rtky/h)


Sam Bunkface: Bila Bangun Tidur, Boleh Lihat Isteri Di Sebelah

Setelah merasai sendiri pengalaman bergelar suami isteri, Sam Bunkface kini mengajak orang bujang di luar sana yang mempunyai pasangan kekasih agar cepat berkahwin kerana menyifatkan dunia berumah tangga amatlah menyeronokan.

BACA: Sekitar Resepsi Sam Bunkface & Aida Azira Di Seri Kembangan

“Macam dulu saya ingat boleh hidup sendirian tetapi bila difikirkan kembali kehidupan berumah tangga lebih bagus kerana ada orang jaga serta sayang kita dan saya rasa kehidupan kini semakin terurus walaupun belum ada anak lagi”

“Saya juga berasa perbezaan yang lain kerana bila bangun dari tidur boleh liihat isteri berada di sebelah dan dia menyambut bila balik tetapi saya perlu banyak lagi pengalaman untuk mengharungi alam kehidupan berumah tangga”

“Kini setiap keputusan yang hendak dilakukan saya perlu berbincang dan mencapai persetujuan bersama pasangan kerana itulah sebenar perkahwinan bagi saya”

“Sebelum membuat keputusan saya perlu fikirkan mengenai isteri terlebih dahulu kerana jika kita melakukannya tanpa berfikir mengenai pasagan, kita sebenarnya seorang yang pentingkan diri jadi perkara itu yang saya belajar selepas berkahwin,” katanya kepada mStar Online.

Pasangan ini mendirikan rumah tangga pada 25 April lalu dan selamt diijabkabul di Dewan Sapura, Jalan tasek, Mines Resort City, Seri Kembangan. Malah mereka sempat meluangkan masa bersama-sama di Koh Tao Thailand untuk berbulan madu. (rtky/s)


Rita Rudaini Dakwa Aidil Zafuan Tak Telefon

Tidak berniat untuk memalukan mana-mana pihak, Rita Rudaini mengakui tindakan dirinya memuatnaik gambar beserta dengan nombor telefon isteri bekas suaminya baru-baru ini hanyalah sekadar mahu berkongsi dengan peminatnya perkara tersebut.

“Saya hanya mahu cerita masalah saya kepada sahabat-sahabat laman sosial. Tapi saya pelik juga, Aidil ada nombor saya. Kenapa tidak menghubungi menggunakan nombor sendiri? Saya lantang sebab benar. Saya tidak akan bercakap bohong selagi benda itu betul,” jelas pelakon ini.

Malah Rita juga mempersoalkan kembali mengapa Aidil tidak menggunakan nombor sendiri untuk menjemputnya dan juga anak-anak ke majlis cukur jambul anak baharunya sedangkan bekas suaminya itu memang mempunyai nombor telefon Rita sendiri untuk berhubung.

“Kalau hendak menjemput kan boleh menghantar mesej. Tidak perlulah hubungi banyak kali kalau tidak diangkat. Kenapa suka menipu sedangkan hari jadi anak pun dia tidak telefon atau menghantar mesej. Cukup-cukuplah hendak ‘cover’ tindakan isterinya itu,” kata Rita lagi.

Sementara itu, menurut Aidil Zafuan pula, dia sudah cuba menghubungi Rita beberapa kali sebelum ini menggunakan nombornya namun tidak dijawab. Lebih menghampakan Aidil lagi, kehadiran dirinya daripada Johor untuk keluar bersama anak-anak pada hari jadi mereka tidak kesampaian.

“Dua minggu sebelum, saya sudah ingatkan Rita untuk bertemu anak-anak. Tetapi apabila tiba hari kejadian, pengawal keselamatan tidak membenarkan saya memasuki rumah Rita dan Rita juga memberitahu mereka tidak berada di rumah”

“Saya sangat kecewa kerana inisiatif saya dari Johor untuk berjumpa anak tidak kesampaian. Saya masih lagi simpan hadiah hari jadi anak. Saya mahu berjumpa dia sendiri,” jelas Aidil yang menyatakan dia sudah puas dihentam peminat Rita dan kini hanya fokus bersama kehidupan baru. (rtky/s)


Amy Search Pengaruh Negatif Belia?

Seorang pakar motivasi menerusi akaun Facebook beliau baru baru telah memuatnaik satu status yang telah mengundang rasa kurang senang di kalangan para peminat muzik rock terutamanya pengikut setia kumpulan Search selepas menyamakan mereka dengan ‘hantu’.

Penampilan kumpulan Search di Festival Belia Putrajaya baru baru ini nampaknya tidak disenangi oleh pakar motivasi ini secara peribadi kerana mengganggap ianya satu pengisian yang negatif buat belia di Malaysia yang menghadiri konsert itu.

Namun, Amy Search selaku wajah kumpulan ini tidak melatah dengan apa yang ditulis oleh pakar motivasi tersebut malah menasihatkan beliau sebagai seorang yang menjadikan motivasi sebagai gaya hidup untuk lebih positif dengan kata kata yang dikeluarkan.

“Apakah jika lagu lagu yang ku syairkan itu dapat mengembira hati mereka & dijadikan sebahagian perjaalnan hidup mereka untuk berjaya itu satu dosa?”

“Jangan dihina belia belia itu kerna mereka itu sebahagian dari aku dan aku juga sebahagian dari mereka yang punya cita. Tutur kata seorang motivasi itu seharusnya indah lagi mulia,” tulis Amy Search di akaun Instagram beliau baru baru ini.

Ketika artikel ini ditulis, pakar motivasi tersebut sudah pun menarik balik kenyataan beliau sebelum ini dan berkata akan bertemu dengan Amy Search dalam masa terdekat untuk memohon maaf secara peribadi atas ketelanjuran tulisan beliau tersebut. (rtky/m)


Nabil Ahmad Utamakan Kesihatan, Rasa Berbaloi Dengan Hasil

Ramai yang terkejut dengan perubahan susuk tubuh Nabil Ahmad yang kini semakin sasa berikutan gambar tidak berbaju penghibur ini tersebar di laman sosial. Malah perkara tersebut juga menimbulkan pelbagai reaksi berbaur di kalangan peminatnya.

“Saya bukan sengaja nak tayang badan, cuma foto itu tersebar kerana ia dimuat naik oleh jurularih peribadi saya. Sedangkan sebelum ini saya tidak pernah memuat naik foto seperti itu”

“Apa-apapun saya tidak akan topless (tidak berbaju) dengan sengaja untuk menayang badan seperti kebanyakan lelaki lain melainkan ada sebab-sebab tertentu,” katanya kepada mStar Online mengulas kembali mengenai gambarnya yang tersebar itu.

Selain itu, Nabil juga mengakui dia telah menghabiskan wang kira-kira RM22,000 dalam tempoh dua bulan demi mendapatkan tubuh sasa itu yang mana banyak digunakan bagi membeli barangan penjagaan pemakanan hariannya.

“Nampak besar jumlahnya tetapi ia sangat berbaloi apabila melihat hasilnya. Jika dahulu berat saya 74 kilogram (kg), kini sudah naik kepada 88 kg. Tujuan saya mahu mengubah imej adalah untuk meningkatkan keyakinan diri dalam bekerja di luar mahupun di pentas hiburan selain atas sebab perniagaan”

” Alhamdulillah, isteri saya turut memberi sokongan untuk melihat perubahan ini. Isteri saya juga mula bersenam selepas habis pantang bersalin. Kalau boleh, saya ingin menjadi contoh kepada masyarakat sebagai keluarga yang mengamalkan kehidupan yang sihat,” katanya lagi. (rtky/s)


Mia Ahmad Punca Suami Isteri Bercerai?

Baru-baru ini, heboh juga diperkatakan mengenai kisah pasangan suami isteri yang bercerai kerana si suami tergila-gilakan sangat watak Yuhanis yang dibawakan oleh Mia Ahmad di dalam drama Hati Perempuan sehingga di melarat ketika tidur. Lain macam.

“Saya sudah lama dengar mengenai perkara ini namun tidak pasti pula adakah ianya cerita benar atau sengaja dicipta untuk tujuan blog itu mendapatkan perhatian. Lagipun, ia disebarkan oleh blog yang diragui kesahihannya”

“Namun, jauh di sudut hati saya mengharapkan agar cerita itu tidak benar sama sekali kerana ianya tidak patut berlaku. Sekiranya berita itu benar, saya sangat sedih dan dukacita. Saya sendiri tidak tahu apa yang membuatkan Yuhanis menjadi impak sebegitu”

“Saya hanya mengharapkan yang baik-baik sahaja kerana ia hanyalah lakonan semata-mata,” kata Mia yang kini sedang sibuk dengan penggambaran drama lain kepada Sinar Harian .

Khabar angin ini bermula apabila seorang wanita dilaporkan telah mengunjungi pejabat agama dan meminta kepada hakim untuk bercerai dengan suaminya. Selain menyebut nama Yuhanis ketika sedang tidur, suaminya juga mula menunjukkan perubahan sikap. (rtky/s)


Aidil Zafuan Akui Mampu Beri Nafkah RM20 Sahaja Sehari

Pada perbicaraan baru-baru ini, Mohamad Aidil Zafuan Abd Razak mengakui dia hanya mampu beri RM20 sehari bagi perbelanjaan makan dan minum berbanding jumlah RM50 seperti yang dituntut bekas isterinya, Rita Rudaini.

Harian Metro melaporkan Mohamad Aidil berkata demikian di Mahkamah Tinggi Syariah, semalam, ketika disoal peguam Syarie mewakili Rita selaku plaintif, Datuk Mohd Zaidi Mohd Zain dalam perbicaraan kes tuntutan nafkah tertunggak dikemukakan pelakon terkenal itu.

Dia berkata, jumlah RM20 itu adalah RM10 untuk belanja makan dan minum bagi tengah hari serta selebihnya untuk makan malam. Ketika disoal Mohd Zaidi mengenai kos perbelanjaan sarapan, minum petang dan makan lewat malam dituntut bekas isterinya itu, Mohd Aidil (defendan) menjawab, dia jarang makan selain tengah hari dan malam.

“Peruntukan perbelanjaan makan dan minum bagi plaintif tidak melebihi RM1,000 sebulan, bukannya RM1,500 sebulan yang dituntut,” katanya. Dia juga tidak bersetuju dengan cadangan Mohd Zaidi bahawa peruntukan RM43 sebagai perbelanjaan makanan harian untuk bekas isterinya itu kerana ia di luar kemampuan dirinya.

Ketika menjawab soalan Mohd Zaidi mengenai bil, terutamanya bila langganan Astro dituntut Rita, Mohamad Aidil berkata Astro itu bukan wajib dan seseorang itu tidak akan mati jika tidak menontonnya.

Bagaimanapun, Mohamad Aidil mengakui dia tidak pernah menyuruh Rita membatalkan langganan bulanan Astro berkenaan.

Selain itu, Mohamad Aidil dalam keterangan afidavit bertulis memberitahu mahkamah dia ada mengajak Rita berpindah keluar ke rumah yang disediakan bekas majikannya, Angkatan Tentera Malaysia (ATM), namun plaintif enggan dengan alasan ia bukan rumah kelamin mereka.

Hakim Syarie, Mawardi Che Man kemudian menetapkan 14 September sebagai tarikh untuk sambung semula perbicaraan kes. (rtky/s)


Fouziah Gous Dan Suami Tidak Kisah Jantina Anak, Bersyukur Dengan Rezeki

Tempoh masa dua tahun sebagai suami isteri memberi peluang kepada mereka untuk saling mengenali malah setelah mendapat berita gembira mengenai kehamilannya, Fouziah Gous menceritakan bahawa suaminya, Md Zhafran Md Yusof, melayan dirinya umpama puteri.

“Bayangkan sejak berbadan dua ini, setiap malam sebelum tidur dia akan sapukan minyak di kaki saya selain mengusap perut. Pendek kata, apa saja permintaan saya ketika ini pasti dipenuhi. Macam puterilah ibaratnya. Perempuan mengandung memang kuat makan. Mintalah apa saja, dia akan layan dan penuhi”

“Untuk anak pertama ini, saya dan suami terima saja rezeki yang akan dikurniakan kepada kami nanti. Tak ada nak ‘gaduh’ mahukan anak lelaki atau perempuan. Janji sihat dan cukup sifat. Saya tak putus berdoa hari-hari supaya anak yang bakal dilahirkan ini akan sihat dan sempurna. Insya-Allah,” katanya kepada Berita Harian.

Semoga persiapan Fouziah dan suami menyambut anak pertama nanti akan berjalan lancar serta dipermudahkan. Apa pun, pastinya ramai peminat mereka di luar sana tidak sabar untuk menantikan kelahiran cahaya mata baru nanti. (rtky/s)


Raysha Rizrose Tangguh Universiti Untuk Bergelar Selebriti

Bergelar juara untuk persaingan Dewi Remaja edisi 2014/2015 nampaknya mengubah nasib gadis bernama Raysha Rizrose ini selain turut mengubah pendirian beliau apabila mengangguhkan niat untuk meyambung pelajaran dalam jurusan undang undang.

Bercakap kepada mStar Online, Raysha Rizrose mengakui yang beliau sepatutnya menyambung pelajaran di universiti pada Jun ini namun mengambil keputusan untuk mengejar cita cita bergelar selebriti dan menangguhkan pengajian beliau.

BACA: Juara Dewi Remaja, Raysha Rizrose Tidak Mahu Dibayangi Populariti Kakak

“Sebelum masuk Dewi Remaja, saya berhasrat ingin sambung pelajaran pada Jun ini tetapi apabila sudah menang, saya tukar perancang belajar kerana mahu menimba ilmu dan pengalaman dalam lakonan, nyanyian dan pengacaraan”

“Namun saya saya akan pastikan dalam masa lima tahun lagi saya akan dapatkan ijazah dalam jurusan undang-undang di Taylor’s University,” ujarnya.

Raysha Rizrose yang berusia 18 tahun merupakan juara termuda dalam sejarah penganjuran Dewi Remaja dan beliau mengakui menyertai pertandingan ini kerana mahu mencabar dirinya yang dikatakan pendiam dan bukan sekadar mengejar populariti. (rtky/m)


Memey Suhaiza Fokus Pada Keluarga Dan Percaya Suami

Bagi Memey Suhaiza, hubungan baik antara suaminya, Norman Hakim dan Abby Abadi tidak menimbulkan sebarang prasangka dan menjelaskan bahawa bahawa keluarganya adalah menjadi fokus utama ketika ini.

“Bila hubungan lebih baik ini lagilah saya tidak risau sebab semuanya di depan mata dan kami sentiasa bersama. Kalau ada perkara yang berkenaan anak-anak pun, kami sentiasa berkomunikasi. Jadi bila kami makin rapat ini, tidaklah risau”

“Kalau dulu mungkinlah saya berfikir pasal perkara ini, sekarang tidak lagi. Saya tak perlu memikirkan perkara negatif. Kita pun sudah ada anak jadi fokus itu lebih kepada anak dan keluarga. Semuanya baik saja, malah anak-anak saya dan anak-anak abang (Norman) (bersama Abby) pun rapat”

“Kami pun selalu berjumpa, jadi saya mahu fikir perkara yang bahagia saja, tak mahu fikir negatif sebab kita tak tahu apa yang akan jadi pada masa depan. Buat masa sekarang, kita hanya mampu doakan yang terbaik untuk diri kita sendiri,” jelasnya kepada BH Plus.

Kelahiran cahaya mata kedua baru-baru ini, pastinya fokus Memey terhadap keluarga akan menjadi lebih besar. Apa pun semoga keluarga ini sentiasa bahagia dan dipermudahkan segala urusan. (rtky/s)


Emma Maembong, Kamal Adli Tidak Mahu Letak Harapan Dalam Hubungan

Setelah tersebar gambar mesra di antara pelakon Emma Maembong dan Kamal Adli baru-baru ini, akhirnya mereka berdua telah mengaku selesa dan berkawan rapat.

“Emma selesa berkawan dengan dia dan antara ramai orang memang Emma rapat dengan dia. Buat masa sekarang dalam sesebuah hubungan itu kita kenal orang itu terlebih dahulu. Tapi Emma tak nak cakap banyak-banyak atau tengah dengan dia (Kamal) ke apa sebab karang kalau tak jadi orang akan cakap apa pula. Jadi biarlah masa menentukan,” ujar Emma.

Emma Maembong dan Kamal Adli ditemui media di majlis perasmian Sinari Kemuliaan Ramadhan Bersama Yeo’s kelmarin.

Begitu juga dengan Kamal Adli yang memberitahu masih dalam proses mengenali. Tujuannya datang ke majlis ini ialah untuk memberikan sokongan kepada Emma sebagai rakan kerja.

“Dalam proses mengenali, datang ke majlis ini ialah untuk memberikan sokongan kepada Emma sebagai satu team produksi. Rakan-rakan artis yang lain juga turut memberikan sokongan kepadanya dan Kamal mengaku antara orang yang paling rapat sekarang ini ialah Emma”

“Baru lagi mengenali, kami banyak kongsi masalah dan situasi yang sama. Kamal faham apa isu dia dan begitu juga dengannya. Jadi banyak perkara dibincangkan bersama, mungkin itu yang membuatkan kami rapat,” tambah Kamal Adli pula.

Bagaimanapun, Emma dan Kamal masing-masing tidak mahu untuk meletakkan apa-apa harapan mengenai hubungan mereka buat masa sekarang ini dan sekadar teman rapat sahaja.

“Emma tak nak letak harapan tinggi ke apa. Bagi Emma kita selesa berkawan sebab kepala dia (Kamal) gila-gila dan kalau bosan kami akan bermain games,” katanya.

Manakala Kamal turut berkata bahawa hubungan ini masih terlalu awal untuk ditafsirkan dan hanya berserah pada Tuhan untuk apa yang akan berlaku di masa hadapan.

‘Kamal tak berani nak cakap apa-apa. Hubungan masih baru lagi dan tak mahu untuk bercakap kita dah sedia untuk melangkah ke peringkat seterusnya atau apa cuma berserah. Sebelum ini pun saya sudah lalui benda yang betul-betul sakit pada tahun lepas, dan begitu juga dengan dia (Emma) kami banyak berkongsi masalah yang lebih kurang sama,” jelasnya lagi. (rtky/h)


Akim Ahmad: Stacy Semakin Hampir Peluk Islam, Tunggu Seru Tuhan

Penyanyi Akim Ahmad menjelaskan dia mahu membeli rumah terlebih dahulu sebelum berkahwin. Katanya lagi itulah keinginannya sebelum dia melangkah ke fasa seterusnya.

“Saya nak beli rumah dapat satu rumah pun cukuplah untuk sekadar berteduh anak beranak sudah memadai. Jadi kalau tidak mempunyai rumah masalah juga”

“Kalau ada rezeki yang baik, selesa untuk kita dan keluarga dapat rumah yang kecil pun tidak ada masalah yang penting kita dapat berteduh anak-beranak serta rumah hak kita,” katanya yang ditemui semasa majlis perasmian Sinari Kemuliaan Ramadhan Bersama Yeo’s kelmarin.

Dalam pada itu, dia memberitahu masih belum bersedia untuk berkahwin tetapi kedua-dua buah keluarga Akim dan Stacy sudah merestui perhubungan mereka cuma tinggal Stacy sahaja yang belum lagi memeluk agama Islam.

“Saya sendiri pun tak sedia lagi untuk berkahwin. Kita tunggu seru Tuhan dan tinggal dia (Stacy) nak peluk Islam. Tetapi kami sudah ke arah itu. Kedua-dua buah keluarga sudah merestui hubungan kami. Jadi untuk ke peringkat seterusnya saya rasa perlu menyiapkan banyak perkara dalam kehidupan”

“Sebab kehidupan berkeluarga ini adalah satu perkara yang berbeza mungkin bila kita seorang kita dapat kawal semua itu, tapi bila sudah berkeluarga semua itu ada batasnya. Saya belum bersedia ke arah itu sebab masih lagi berkeinginan dan oarng tak boleh halang,” katanya yang masih belum bersedia untuk berkahwin.

Dalam pada itu, Akim turut berkata sekiranya berkahwin kelak, dia tidak ada masalah untuk mendidik Stacy kerana yakin dengan ilmu agama yang dipelajarinya selama ini dan apa yang penting baginya ialah restu ibubapa.

“InsyaAllah untuk mendidik tidak ada masalah sebab kita pun ketua keluarga. Ilmu yang diberikan oleh ibubapa saya itu cukup lengkap dan tahu akan batas-batasnya, yang penting niat kita sendiri,” tambahnya lagi. (rtky/h)


Raysha Rizrose Tidak Mahu Dibayangi Populariti Kakak

Baru sahaja dinobatkan sebagai Dewi Remaja edisi 2014/2015 baru-baru ini, Raysha Rizrose menolak dakwaan mengatakan kemenangannya berkait rapat dengan hubungan atau populariti yang diraih menerusi dua orang kakaknya iaitu Uqasha Senrose dan Nelydia Senrose.

Menurut Murai, kemenangan Raysha tiada kaitannya dengan populariti kakak-kakaknya. Ini kerana pertandingan itu memang diadili oleh setiap juri professional yang hadir pada setiap minggu seperti Erra Fazira dan Edry Abdul Halim selaku juri tetap serta juri jemputan.

Selain itu, melalui Instagram milik Raysha juga, gadis ini nampaknya sudah berpunya. Maka berguguranlah hasrat jejaka di luar sana yang mahu mencuba nasib. Apa pun semoga perjalanan seni Raysha yang baru sahaja bermula ini bersih daripada sebarang kontroversi.

Kami kongsikan beberapa keping gambar Raysha buat anda yang mahu mengenali dengan lebih dekat pemenang Dewi Remaja edisi 2014/2015. Enjoice! (rtky/s)


Maria Farida Lebih Suka Luangkan Masa Bersama Anak Tunggal

Mengakui bosan dengan perangai segelintir lelaki yang memberi harapan palsu kepadanya, Maria Farida menjelaskan dia lebih suka menghabiskan masa bersama-sama anak tunggal, Mizan Ashley, berbanding mencari calon suami.

“Kali terakhir saya bercinta kira-kira tiga tahun lalu. Saya berkawan dengan seorang lelaki. Memang pada waktu itu, saya akui ada keinginan untuk berkahwin lagi. Bagaimanapun impian untuk bersama tidak kesampaian”

“Ada gangguan di hujung perkenalan kami yang menyebabkan saya kecewa dan bertindak mengakhiri hubungan berkenaan,” katanya yang dalam masa yang sama akan mengelak daripada berkawan dengan lelaki yang sudah berkahwin kerana tidak mahu merosakkan rumah tangga orang.

“Seperkara lagi, saya tidak mahu menjadikan diri saya seperti trofi apabila keluar dengan lelaki. Sebab sebelum ini ada beberapa lelaki yang memperlakukan saya sebegitu,” katanya tentang pengalamannya menerima pelawaan untuk keluar dengan lelaki sebelum ini.


Keith Foo Didenda RM100 Maki Polis

Harian Metro hari ini melaporkan yang pelakon Keith Foo telah didenda RM100 oleh Mahkamah Majistret Kuala Lumpur selepas mengaku salah mengeluarkan perkataan kesat terhadap polis trafik pada bulan Mac 2015 yang lalu.

Majistret Nur A’minahtul Mardiah Md Nor menjatuhkan hukuman itu terhadap Keith atau nama sebenarnya Foo Chuan Chin, 32, dan memerintahkan pelakon drama bersiri Ariana Rose itu dipenjara 10 hari sekiranya gagal membayar denda.

Mengikut pertuduhan, tertuduh didakwa mengeluarkan perkataan kesat dan kurang sopan bagi tujuan mengaibkan dan menghina iaitu: ‘Kau siapa, kau ingat kau polis besar sangat kah bodoh’ terhadap seorang anggota polis trafik.

Kesalahan itu dilakukan di Jalan Davis arah bulatan Kampung Pandan, dekat sini pada 4.30 pagi, 15 Mac lalu. Dakwaan terhadapnya dibuat mengikut Seksyen 14 Akta Kesalahan Kecil No 3/55 Pindaan 33/87 yang memperuntukkan hukuman denda maksimum RM100. (rtky/m)


Ziana Zain Bawa Keperibadian Wanita Muslimah Ke Cannes

Penyanyi popular yang masih mempunyai aura dan pengaruh tersendiri, Ziana Zain baru baru ini telah berpeluang untuk berada di pentas peragaan bersempena Festival Fesyen Islamik (IFF) di Cannes, Perancis dan ianya satu pengalaman unik buat dirinya.

Bercakap kepada Berita Harian baru baru ini, Ziana Zain mengakui festival tersebut mampu membuka mata dan memberi ruang untuk masyarakat di Barat bagi lebih memahami kehidupan wanita Islam menerusi cara berpakaian dan pergaulan.

“Ada yang cukup kagum dengan rekaan pereka tanah air kita yang mereka busana muslimah. Saya sendiri sempat bertemu dengan Ketua Pegawai Eksekutif (CEO) New Horizon Pictures dari Los Angeles, John Stienfield Partouche”

“John sendiri sebelum ini menganggap wanita Islam hanya memakai purdah dan jubah. Tapi selepas dijelaskan, baru dia nampak gambaran sebenar wanita Islam yang masih boleh berfesyen selagi tidak lari atau tersasar dari ketetapan agama,” ujar Ziana Zain.

Ziana Zain dipilih sebagai wajah ilham rekaan Rizman Ruzaini untuk festival berkenaan. Selain Rizman Ruzaini, beberapa pereka fesyen tempatan seperti Tom Abang Saufi dan Fara Khan turut menyertai festival fesyen tersebut. (rtky/m)


Surat Terbuka Buat Yasmin Hani Daripada Seorang Insan Bergelar Guru

Kenyataan Yasmin Hani baru-baru ini mengenai hukuman merotan sudah tidak relevan lagi pada masa kini nampaknya berjaya menyentuh hati-hati pendidik dalam menyuarakan pendapatan mereka.

Mempunyai pendapat yang berbeza dengan pelakon tersebut, kami telah menerima emel yang kami kira datangnya juga daripada seorang guru – mewakili suara-suara guru lain di luar sana yang berkongsi perasaan terguris yang sama terhadap kenyataan Yasmin tempoh hari.

Firstly, thank you kerana memberi tips dan idea kepada guru how to handle kids nowadays. But let me tell you something dear, bidang ini bukan bidang anda. Anda cuma menjadi mata dan telinga kepada kami. Namun bukan menjadi kaki tangan hidung siku lutut seorang guru.

Sekiranya anda tidak boleh membantu kami dalam urusan di kerjaya kami, maka janganlah mengguris hati kami dengan kata-kata anda. Bukan saya menyokong tindakan guru merotan, namun saya yakin dan percaya, hanya kami yang berada di bidang ini tahu apa yang terbaik untuk murid.

Kami tidak bodoh untuk asyik menghukum dan memarahi anak murid kerana jauh di sudut hati, marah itu kerana kami sayang. Mungkin anda dibesarkan dengan cara barat sehinggakan saya lihat kehidupan anda sekarang juga seperti itu, tapi kami hidup cara timur, caranya pun kena seperti itu.

Saya juga tahu sekiranya saya seorang guru menegur anda di bidang anda secara terbuka, mungkin apa yang kami rasa sama seperti apa yang anda akan rasa. sesungguhnya, saya harap sekiranya kami diberi peluang untuk menegur anda dan memberikan tips dan idea how to be an IDEAL Malaysian artist, pasti anda juga mengeluarkan kata-kata “you are not in my shoes, not even in my world”.

Sebelum menegur urusan kami, alangkah lebih baik anda mengurus diri anda dulu yang tidak cukup kain berpakaian, yang mungkin menjejaskan akhlak anak anda sendiri. Sesungguhnya seorang murid yang baik itu adalah hasil didikan ibu dan bapa mereka dan apa saja perbuatan dan sifat mereka di sekolah, adalah kerana apa yang mereka lalui di rumah.

Tugas kami mendidik namun yang membantu kami menjadikan seorang murid itu manusia adalah ibu bapa atau pun paling kurang penjaga mereka. Semoga kita saling menghormati dan tidak mengguris hati dengan kata-kata kerana saya yakin anda dan saya mahukan perkara yang terbaik untuk anak dan setiap murid di dunia ini.

Saya mohon maaf sekiranya kata-kata saya menyinggung perasaan anda tapi saya juga menjadi wakil kepada hampir semua guru di Malaysia yang sedikit terasa dengan kata kata Puan :)


Pitch Perfect 2 Meneruskan Legasi Filem Muzikal, Lebih Kelakar

Sedang dalam dunia sering disogokkan dengan filem superhero yang tidak henti henti, Pitch Perfect 2 hadir dalam waktu yang sangat sesuai buat mereka yang sudah muak dengan filem aksi. Ini sesuatu yang lain daripada lain.

Filem Pitch Perfect ini memang buat kami tersenyum dari babak pembukaan sehingga ke akhirnya — masih penuh dengan persembahan acapella yang menjadi paksi utama filem selain lawak yang tidak putus dari setiap watak sepanjang filem.

Lebih lebih lagi Fat Amy (lakonan Rebel Wilson) yang kami kira mempunyai peranan yang lebih besar berbanding Beca (lakonan Anna Kendrick) dalam filem ini dan tidak hairan beliau mempunyai barisan peminat tersendiri di luar francais Pitch Perfect.

Apa yang lebih penting adalah melihat bagaimana Barden Bellas kembali bersatu untuk satu pertandingan antarabangsa selepas mereka tidak dibenarkan untuk bertanding kerana ya, anda tahu tentang insiden kostum Fat Amy di hadapan presiden.

Pertembungan Barden Bellas dan sebuah kumpulan acapella dari Jerman, Das Sound Machine yang dikepalai oleh David Cross juga nampak menarik selepas pemenang antara mereka ditawarkan kupon makan bernilai puluhan ribu ringgit.

Apabila pentas pertandingan di Copenhagen berlangsung, pengarah Elizabeth Banks tidak teragak agak meneruskan legasi pentas dan cabaran yang menarik termasuklah artis jemputan hebat seperti Rosie Perez dan Pentatonix.

Mahu tahu apa kesudahan filem Pitch Perfect 2 ini dan sejauh mana Barden Bella pergi dalam perjalanan mereka, haruslah anda sendiri tonton filem ini yang masih ditayangkan di pawagam seluruh Malaysia. Jom!


Peminat Kongsi Tips Hamil Bersama Hanez Di Instagram

Awal Mei lalu, pelakon ini sendiri mengesahkan bahawa dirinya telah hamil dan kini melalui gambar yang dimuatnaik di Instagram, Hanez Suraya bagaikan memberi bayangan bahawa dia kini sedang mengalami alahan teruk.

Di ruangan komen gambar Instagram itu juga ramai peminat yang memberikan tips dan juga sokongan moral kepada Hanez dalam menjalani kehamilan anak pertama. Tidak kurang juga ada yang mengucapkan tahniah dan mendoakan agar pelakon ini mampu menghadapi dugaan ketika mengandung.

Apa pun, semoga Hanez kuat dalam menghadapi sebarang alahan dan juga dugaan ketika mengandung. Sokongan daripada peminat juga kami lihat tidak henti-henti diberikan kepada pelakon ini. Pasi ramai yang tidak sabar menantikan bayi pertama pasangan ini nanti. (rtky/s)


Zul Ariffin Juga Nafi Upah Pengawal Keselamatan

Kejayaan Zul Ariffin di dalam pentas drama menyebabkan ada spekulasi yang mengatakan bahawa dia kini mula sombong dan menolak tawaran berlakon yang diberikan untuk siaran sebuah televisyen bukan komersial.

“Khabar angin itu langsung tidak benar. Ia boleh menjejaskan reputasi saya sebagai pelakon,” kata pelakon itu yang menafikan perkara yang dipetik daripada sebuah akhbar sisipan mingguan ketika dihubungi mStar Online.

Selain perkara tersebut, Zul juga menafikan yang dia kini sudah mula mengupah beberapa pengawal keselamatan untuk menjaganya apatah lagi mula berasa rimas kerana sering diserbu peminat, sebaliknya dia hanya menggajikan seorang pembantu peribadi.

“Bukan pengawal keselamatan, tetapi PA (pembantu peribadi). Kalau saya nak upah pengawal keselamatan, saya akan pastikan individu tersebut lebih besar daripada saya. Tetapi individu bersama saya itu kecil daripada saya”

“Sebenarnya tidak ada apa yang perlu diperjelaskan atau komen kerana khabar angin itu mengarut,” jelasnya lagi. Macam-macam juga spekulasi melanda bila semakin di atas. Semoga Zul mampu menangani setiap perkara yang mendatang demi masa depan yang gemilang. (rtky/s)


Raysha Rizrose Masih Tidak Percaya Apabila Dinobatkan Sebagai Juara

Adik kepada pelakon Nelydia Senrose dan Uqasha Senrose, Raysha Rizrose telah dinobatkan sebagai Dewi Remaja edisi 2014/2015, menewaskan empat lagi finalis iaitu Syamim Farid, Balqish Maarif, Deeba Halil, dan Mawar Rashid.

Mengakui terkejut dengan kemenangan tersebut, Raysha Rizrose telah berjaya membawa pulang hadiah wang tunai berjumlah RM10,000 selain mahkota kemenangan disampaikan oleh juara Dewi Remaja 2009/2010 iaitu Neelofa.

“Saya masih seakan tidak percaya apabila dinobatkan sebagai juara Dewi Remaja 2014/2015. Dunia seperti berhenti seketika apabila nama saya diumumkan sebagai sebagai juara dan ia menjadi antara pengalaman paling manis dalam hidup saya”

“Banyak yang saya pelajari sepanjang pertandingan ini terutamanya mengenai kepentingan untuk menjaga disiplin diri, menepati masa, memperbaiki ketrampilan diri, cara berhadapan dengan orang ramai dalam pelbagai situasi serta banyak lagi”

“Pengalaman yang cukup berharga ini secara tidak langsung memberikan impak kepada personaliti saya secara peribadi,” katanya kepada Berita Harian. (rtky/s)


Raja Farah: Kami Sudah Hidup Bersama Cuma Belum Ada Rezeki Menimang Anak

Raja Farah ketika dihubungi Berita Harian menyatakan bahawa dia kini sudah memfailkan perceraian pada 5 Mei lalu di Mahkamah Rendah Syariah Kuala Lumpur, Jalan Duta dan ia akan dibicarakan pagi ini di mahkamah yang sama.

UPDATE-1: Berita Harian melaporkan bahawa Raja Farah dan suaminya Megat Bashirun Qhuyum Zakaria sah bercerai talak satu di Mahkamah Rendah Syariah di sini, tadi. Megat melafazkan talak satu dalam prosiding tertutup di hadapan Hakim Syarie Umamuddin Yunus.

Raja Farah memfailkan permohonan cerai mengikut Seksyen 47 Enakmen Undang-undang Keluarga Islam Wilayah Persekutuan 1984 pada 5 Mei lalu.

Perkara tersebut dalam masa yang sama turut menjawab spekulasi yang timbul mengenai rumah tangga mereka pada tahun lepas walaupun ketika itu Farah menafikan dia menghadapi perselisihan faham bersama suaminya, Megat Bashirun Qhuyum Zakaria yang dibina mereka sejak tahun 2010.

“Kami sudah tidak sefahaman. Sudah lama saya boleh katakan kami tidak dapat hidup bersama. Akhirnya, perpisahan ini yang akan menjadi jalan terbaik. Ikutkan hati memang tak mahu ia berakhir begini,” katanya yang mengakui sudah tidak sebumbung sejak dua bulan lalu.

“Kami sudah hidup bersama cuma belum ada rezeki menimang anak. Susah senang kami lalui selama ini. Tapi ini suratan yang harus saya terima. Kekuatan mahu atau tidak perlu datang dalam diri”

“Saya banyak dekatkan diri berdoa semoga dipermudahkan segala-galanya, keluarga juga tak putus memberi sokongan,” katanya lagi. (rtky/s)


Suami Jawab Khabar Angin Yana Samsudin Kini Hamil

Suami kepada pelakon cantik manis, Yana Samsudin iaitu Fadzil Zahari hari ini mengatakan bahawa isterinya masih lagi belum hamil seperti yang hangat diperkatakan peminatnya dan juga di dalam forum CARI baru-baru ini.

Baru-baru ini di dalam program televisyen Galaksi, Ajak selaku pengacara rancangan tersebut telah mengusik Yana yang memuji lesung pipit tetamu jemputan yang juga protege Ajai, Fahmi Esmail. Kata Ajak, suka sangat lesung pipit, nanti terkenan pada budak itu.

Ketika itu Yana hanya tersenyum sambil memegang perutnya sekaligus membuatkan peminat tertanya mengenai perkembangan terbaru mengenai artis kesayangan mereka itu.

“Actually, Ajak just point macam tu saja. Sebetulnya, belum lagi,” jelas Fadzil kepada Rotikaya ketika dihubungi hari ini. Kami pasti ramai peminat di luar sana sentiasa mendoakan yang terbaik buat Yana dan suami. Apa pun, semoga segala apa yang diusahakan pasangan ini dipermudahkan. (rtky/s)


Syatilla Melvin Percaya Kehidupan Lebih Lengkap Selepas Berkahwin

Memetik laporan daripada Metro Ahad hari ini, pelakon yang dikatakan sedang bercinta dengan Shaheizy Sam iaitu Syatilla Melvin menjelaskan bahawa dia sudah bersedia menjadi isteri kerana percaya kehidupan lebih lengkap dan sempurna selepas kahwin.

Selain hubungan mereka direstui oleh ibu Sam sendiri, Mummy Kathy, Sam sendiri membuka mulut seakan-akan mengiakan bakal memilih Tilla sebagai suri hidupnya malah pasangan ini juga dilihat tampil di depan khalayak bersama.

“Setakat ini tiada perbincangan secara rasmi dilakukan keluarga kedua-dua pihak membabitkan majlis pertunangan mahupun pernikahan antara saya dan Sam. Saya tidak ada jawapan untuk setiap pertanyaan mengenai majlis tunang dan pernikahan kami”

“Bagaimanapun, tentu saya secara peribadi, andai perkara baik seperti itu berlaku, tidak akan menolaknya. Sebagai orang Islam, kita harus mendoakan yang baik-baik berlaku dalam hidup. Saya sendiri bersedia memikul tanggungjawab sebagai isteri,” jelasnya. (rtky/s)


Linda Jasmine Tidak Dedahkan Anak Dengan Telefon Pintar

Isteri kepada pelakon Que Haidar iaitu Linda Jasmine mengakui memanjakan anak-anak terutama anak perempuannya Ratu, 5 dan Cleopatra, 3 kerana sayangkan mereka dan sering memenuhi kehendak anak-anaknya kerana sudah lama memasang impian untuk memiliki anak perempuan.

“Sebenarnya memang saya manjakan mereka kerana mereka anak perempuan dan anak lelaki saya pula sudah besar. Sebelum kahwin dengan Que, impian saya memang mahukan anak perempuan, Alhamdulillah saya dikurniakan dua anak perempuan dan mungkin sebab itu, saya selalu memenuhi kehendak mereka,” katanya kepada mStar Online.

Menurut Linda, dia tidak boleh melihat aksesori kanak-kanak dan pasti akan membeli buat anak perempuannya tanpa berfikir panjang namun dia tidak mendedahkan mereka dengan penggunaan gajet seperti telefon pintar atau komputer.

“Apabila lihat saja benda yang comel dan cantik pasti saya akan beli untuk mereka berdua. Setakat ini untuk pengunaan gajet, saya tidak benarkan dan mereka juga tahu dengan peraturan yang saya buat terhadap mereka,” katanya. (rtky/s)


Yasmin Hani: Ibu Bapa Dan Guru Perlu Bekerjasama Dalam Mendidik Anak

Pelakon Yasmin Hani baru-baru memberikan pendapat mengenai budaya guru menghukum murid dengan merotan mereka sudah tidak relevan lagi pada masa kini. Kata Yasmin, banyak lagi kaedah lain yang dilihat berkesan dalam mendidik anak murid.

“Saya rasa guru naik tangan kepada pelajar tidak perlu lagi sekarang ini kerana sesorang pelajar mungkin mempunyai gangguan atau masalah dalam hidupnya menyebabkan mereka melakukan kesalahan.

“Guru masa kini tidak perlu untuk mengikut cara guru-guru duhulu mengajar dengan merotan pelajar kerana masa kini terdapat pelbagai cara lain boleh dilakukan untuk menghukum para pelajar,” katanya kepada mStar Online.

Selain itu, pelakon ini juga menyatakan bahawa pendekatan untuk berkomunikasi secara baik dengan pelajar yang mempunyai masalah adalah lebih baik daripada terus menghukum tanpa mengetahui punca sebenar yang dihadapi.

“Bagi saya apa yang boleh guru lakukan ialah mengorek rahsia atau masalah yang dialami oleh pelajar dengan menggunakan perkataan How (bagaimana) dan What (apa) daripada bertanyakan why (kenapa) kerana ia dilihat seperti melakukan provokasi kepada sesorang pelajar.

“Guru harus menggunakan cara psikologi kepada pelajar kerana secara langsung pelajar itu akan bercakap dan mereka dapat menyelesaikan masalah yang dihadapi secara sendiri,” katanya sambil menyatakan bahawa ibu bapa dan guru harus bekerjasama dalam mendidik. (rtky/s)


Anita Sarawak Jalankan Perniagaan Hartanah Bersama Suami

Penyanyi dan pelakon era 80-an, Noorkumalasari, mengesahkan kakaknya, Anita Sarawak, kini sudah bersara daripada bidang nyanyian kerana mahu memberi tumpuan kepada perniagaan hartanah bersama suaminya, Mahathir di Las Vegas.

“Ketika itu saya memberitahunya ada pihak mahu membuat tawaran mengadakan persembahan, tetapi dia memaklumkan sudah tidak menyanyi. Saya terkejut dan bertanya sekali lagi untuk mengesahkan perkara itu, dia menjawab memang betul dan dia gembira dengan apa yang dilakukannya sekarang (berniaga)”

“Kebiasaannya dia (Anita) yang akan hubungi saya kerana ia lebih mudah. Dia juga memaklumkan belum mahu pulang ke Malaysia dan Singapura kerana sibuk dengan urusan perniagaan itu,” katanya kepada Harian Metro.

Selain itu, Noorkumalasari menafikan dakwaan yang mengatakan bahawa kakaknya itu sudah bercerai dan bertudung. Apa pun, semoga apa yang dilakukan Anita dipermudahkan. Kami pasti ramai peminat setia penyanyi ini tidak sabar menantikan Anita kembali ke Malaysia. (rtky/s)


Shuib Luah Perasaan Syukur, Berterima Kasih Kepada Peminat

Tahniah diucapkan kepada Shuib Sepahtu dan juga isteri, Sarah Raisuddin yang kini sedang mengandung anak ketiga. Shuib berkongsi berita gembira tersebut bersama peminatnya di laman Instagram baru-baru ini.

BACA: Shuib Sepahtu Kini Bapa, Siti Sarah Selamat Lahirkan Bayi Lelaki

Selain berkongsi rasa gembira tersebut, Shuib dalam masa yang sama turut menyatakan rasa syukurnya di atas kurniaan rezeki dari Illahi tersebut kepadanya selain sempat berterima kasih kepada peminat yang tidak henti-henti berdoa untuk kebahagiaan keluarganya.

Selepas ini, Uwais Alqarni dan juga Dzahira Talita Zahra akan dapat adik baru. Buat Shuib dan Sarah, semoga keluarga yang semakin membesar ini nanti bakal membawa lebih kemeriahan dan juga rezeki yang melimpah ruah. (rtky/s)


Kilafairy Pantau Mesej Lucah Di Laman Sosial, Mahu Sentiasa Positif

Selain diganggu oleh segelintir peminat yang sentiasa mengikuti dirinya setiap masa dan juga menerima mesej lucah, Kilafairy mengakui bahawa ada individu yang ditugaskan mengikuti ke mana sahaja dia pergi demi keselamatannya.

“Kila sebenarnya ada kawalan yang ketat sebab papa seorang polis. Jadi, kalau Kila nak ke mana-mana, sebenarnya ada orang yang dihantar papa untuk pantau keselamatan Kila dalam diam-diam tanpa pengetahuan Kila. Insya-Allah, selamat,” katanya kepada Tonton Extra.

Selain itu, menurut Kilafairy, dia kini lebih berhati-hati dalam memuatnaik gambar-gambar di Instagram dan dalam masa yang sama turut padamkan komen lucah selain block individu negatif berkenaan dari terus mengikuti perkembangannya.

“Saya lebih berhati-hati dalam pemilihan gambar untuk dimuatnaik. Tentang komen-komen berkenaan, saya ambil langkah padamkan dan block sesiapa yang berbuat demikian. Itu sahaja cara untuk berada di sekeliling orang yang positif”

“Saya jadi makin berjaga-jaga walaupun insiden itu bukanlah bermula dari saya semata-mata,” kata pelakon dan penyanyi ini sambil menjelaskan bahawa dia tidak akan mengambil pengawal keselamatan untuk memantaunya setiap masa. (rtky/s)


Sekitar Majlis Resepsi Fad Bocey & Isteri Di Heliconia, Kuala Lumpur

Setelah sah bergelar suami isteri pada 14 Mac lalu, baru-baru ini telah berlangsung majlis resepsi Fad Bocey dan isterinya, Nur Syahirah di Casa Heliconia, Kuala Lumpur dengan cukup meriah dan turut dihadiri rakan selebriti.

Malah, Syahirah atau lebih mesra dengan panggilan Syeera juga kini khabarnya telah pun hamil. Tahniah kami ucapkan kepada Fad di atas berita gembira tersebut. Nampaknya selepas ini pasti meriah keluarga Fad dan juga isteri.

Jika sebelum ini Fad pernah menyuarakan hasrat hatinya bahawa dia tidak boleh keseorangan, nampaknya tidak lama lagi akan bertiga pula. Kami kongsikan kepada anda beberapa keping gambar resepsi majlis mereka. Enjoice!


Fathia Latiff Bengang Dituduh Bogel Dalam Filem Terbaru

Gara-gara tajuk yang menimbulkan kontroversi di portal Malaysian Digest, Fathia Latiff menafikan perkara tersebut dan menyifatkan laporan yang telah tersebar di laman sosial ketika ini telah menjatuhkan maruahnya.

Bagaimanapun, laporan di dalam portal tersebut telah menyatakan bahawa babak ‘bogel’ berkenaan merupakan salah satu babak di dalam filem terbaru lakonan pelakon itu yang dilakukan melalui tipu helah kamera.

Malah pengarah filem tersebut, Arjin Uppal turut menjelaskan bahawa beberapa adegan yang ada di dalam filem tersebut tidaklah terlalu sensitif dan menyifatkan Fathia sebagai seorang pelakon yang memahami kehendak pengarah dan mereka bekerja bagaikan satu keluarga. (rtky/s)


Zarema Zainal: Jangan Jadi Hakim Jika Tidak Tahu Hujung Pangkal Cerita

Ketika ini sedang hangat perkara di antara Rita Rudaini dan Aidil Zafuan diperkatakan dan sebagai isteri kepada pemain bola tersebut, Zarema Zainal tidak dapat lari daripada meluahkan apa yang terbuku di hatinya.

BACA: Aidil Zafuan: Saya Guna Nombor Zarema Untuk Bercakap Dengan Anak Anak

Meluahkan perasaannya melalui platform sosial media, Zarema mengakui dia tidak terkesan dengan cakap orang malah dalam masa yang sama turut bersyukur kerana masih mempunyai suami yang setia di sininya ketika ini.

Selain itu, Zarema juga menyatakan bahawa dia tidak boleh memuaskan hati semua orang serta menasihatkan agar orang luar tidak mudah menilai dan menjadi hakim tanpa mengetahui perkara sebenar yang terjadi. (rtky/s)


Nafi Ikut Telunjuk Isteri, Zain Saidin Sudah Lali Dengan Fitnah

Seringkali dilihat sentiasa menuruti isterinya, Zain Saidin tidak mudah melatah dan menafikan bahawa dirinya seorang lelaki yang dayus serta sentiasa patuh kepada perintah dan mengikut telunjuk si isteri sepanjang masa.

BACA: Zain Saidin Kini Jadi Duta Ubat Seks, Mahu Bantu Kurangkan Penceraian

“Perkara itu terjadi disebabkan mereka melihat Che Ta lebih berumur berbanding saya dan disebabkan percakapannya yang lantang mungkin orang nampak dia lebih macam mengarah saya. Sebenarnya banyak Che Ta dengar cakap saya kerana saya adalah suaminya”

“Kebanyakan mereka yang membuat fitnah ini menyorok di sebalik penggunaan media sosial sahaja kerana kalau mereka betul-betul berani untuk sampaikan sendiri kepada saya, jumpalah untuk cakap terus terang kerana saya tidak kisah”

“Bagi saya media sosial memudahkan orang untuk bercakap apa sahaja tanpa bukti yang sahih jadi biar la perkara ini berlalu kerana lambat laun mereka akan diam juga,” jelasnya kepada mStar Online. Malah menurut Zain, dia sudah lali dengan fitnah tanpa bukti yang sahih yang menimpanya. (rtky/s)


Nasha Aziz Hadiri Majlis Ilmu, Mula Dekatkan Diri Dengan Tuhan

Setelah sekian lama tidak muncul di kaca televisyen mahupun dada akhbar, baru-baru ini, Nasha Aziz dilihat menghadiri sebuah majlis ilmu dengan lengkap dan cantik bertelekung serba putih.

Gambar Nasha dalam majlis ilmu tersebut dikongsikan oleh seorang individu di dalam forum CARI yang terserempak dengan pelakon tersebut sewaktu sama-sama menghadiri majlis ilmu berkenaan.

Selain Nasha, antara artis lain yang turut hadir dalam majlis ilmu dikendalikan oleh Habib Ali Zaenal Abidin itu ialah ialah Abby Abadi, Yatt Hamzah, Anne Ngasri dan Lisdawati.

Semoga apa pun yang dilakukan oleh pelakon yang sentiasa kelihatan muda jelita ini sentiasa dipermudahkan dan pastinya peminat di luar sana sudah lama menantikan perubahan positif selebriti kesayangan mereka ini. (rtky/s)


RIta Rudaini: Allah Tahu Segalanya

Setelah Aidil Zafuan membuat laporan polis di Balai Polis Nusajaya, Johor Bahru pada Khamis lalu, Rita Rudaini menyifatkan tindakan bekas suaminya itu hanyalah sandiwara dan masih tidak mengetahui motif sebenar mereka.

“Saya tak dedahkan pun nombor yang tertera di laman Instagram itu milik siapa. Tapi dia (Aidil) dengan sendirinya memberitahu itu nombor isterinya. Kenapa pula isteri dia perlu menyimpan nombor saya di dalam telefon bimbitnya sedangkan antara kami tiada kaitan. Tak perlulah nak simpan nombor saya”

“Saya tak angkat panggilan nombor berkenaan yang didakwa nombor isterinya. Panggilan berkenaan dilakukan menerusi aplikasi WhatsApp dan bukannya panggilan biasa. Tak kiralah nak jemput saya ke majlis cukur jambul ke atau majlis sembelih lembu berekor-ekor sekalipun, kenapa tak hubungi dengan panggilan biasa atau hantar mesej sahaja?” katanya kepada Berita Harian.

Tambah Rita, sehingga kini dia masih tidak dapat mengetahui motif sebenar Zafuan dan Zarema sering mengganggu dirinya dan menyatakan dia tidak takut dengan apa yang terjadi kerana tahu Allah maha mengetahui dan maha adil.

“Dia sendiri mengaku kepada saya isterinya suka mengganggu saya. Isterinya pernah berpuluh kali menghubungi saya. Saya pun tak tahu apa motif isterinya nak buat begitu. Dia pernah cerita perangai isterinya sejak mereka belum berkahwin lagi,” katanya. (rtky/s)


Aidil Zafuan: Saya Guna Nombor Zarema Untuk Bercakap Dengan Anak Anak

Semalam dunia hiburan sekali lagi kecoh dengan pendedahan Rita Rudaini yang mendakwa isteri kepada Aidil Zafuan, Zarema Zainal sering menganggu dirinya sehingga lewat malam dan ekoran itu Aidil Zafuan telah membuat laporan polis kerana pendedahan itu menganggu privasinya.

Dalam kenyataan kepada mStar Online, Aidil Zafuan mengakui nombor telefon yang didedahkan oleh Rita Rudaini itu milik isterinya dan menggunakan telefon berkenaan untuk menghubungi Rita Rudaini pada malam Rabu lalu kerana ingin bercakap dengan anak-anak.

BACA: Ganggu Privasi, Aidil Zafuan Buat Laporan Polis Terhadap Rita Rudaini?

“Saya cuba menghubungi Rita menggunakan telefon bimbit isteri saya kerana Rita telah sekat nombor saya agar tidak boleh menghubunginya”

“Saya menelefon dia pun ada sebabnya, mahu bercakap dengan anak-anak tapi dia tidak jawab panggilan itu. Mengapa dia nak menipu mengatakan nombor Zarema itu kerap menghubunginya? Saya tidak faham apa tujuan dia berbuat demikian,” luah Aidil Zafuan kesal.

Aidil Zafuan semalam telah membuat laporan di Balai Polis Nusajaya, Johor Bahru berhubung perbuatan Rita Rudaini itu dengan alasan pendedahan berkenaan telah mengganggu beliau dan isteri selepas menerima banyak panggilan dan gangguan sejak nombor telefon itu terdedah.


Akui Terkilan, Yuna Fokus Kepada Peminat Yang Menyokongnya

Selaku anak seni tempatan yang menempa nama di luar negara Yuna dalam masa yang sama turut bersedih kerana terdapat segelintir pihak yang mendakwa dirinya kini sudah mula lupa daratan.

“Kritikan yang paling teruk saya pernah terima ialah apabila orang menggelarkan saya seorang yang lupa daratan, lupa dari mana saya berasal. Yang menyedihkan kutukan itu bukan datang daripada orang dari negara luar, sebaliknya orang kita sendiri”

“Ianya satu perkara yang menyedihkan bila mana orang luar menyokong kerjaya saya, tetapi masyarakat di sini pula, bukan semua, hanya sesetengahnya tidak menyokong saya. Bukan mudah untuk saya meninggalkan keluarga di sini jadi saya perlukan segala sokongan dan dorongan positif dalam meneruskan kerjaya”

“Oleh itu, saya hanya memberikan fokus kepada peminat-peminat yang senantiasa menyokong sahaja,” katanya kepada Mynewshub. Yuna kini bernaung di bawah syarikat rakaman Verve Records yang dimiliki oleh pemenang anugerah Grammy, David Foster. (rtky/s)


Aidil Zafuan Buat Laporan Polis Terhadap Rita Rudaini?

Awal hari ini kami ada melaporkan tentang pendedahan yang dibuat oleh sebuah portal hiburan dan Rita Rudaini yang mengatakan isteri kepada pemain bola sepak, Aidil Zafuan iaitu Zarema Zainal sering mengganggu dirinya sehingga ke tengah malam.

Dalam kemaskini terbaru Rita Rudaini itu, beliau mendedahkan nombor telefon yang didakwa sering menganggu dirinya dan siasatan OHBULAN! mendapati nombor telefon itu milik Zarema Zainal berdasarkan informasi di aplikasi WeChat.

Petang ini, Aidil Zafuan telah mengirimkan sekeping gambar menerusi akaun Instagram di mana beliau memegang satu salinan laporan polis tetapi tidak menyatakan maklumat lanjut berkaitan apakah laporan polis itu dibuat.

Namun, satu komen daripada kembar beliau iaitu Zaquan Adha mungkin memberikan gambaran tentang tindakan Aidil Zafuan membuat laporan polis hari ini.

“Be strong Aidil Zafuan, Zarema Zainal. Orang tak suka tengok kita bahagia, jangan minta simpati orang untuk jatuhkan orang lain. Diam tidak bermakna kita salah. Ingatan untuk diri sendiri juga,” tulisan Zaquan Adha yang dipercayai merujuk kepada isu Rita Rudaini.

Semakin meruncing nampaknya perbalahan antara dua pihak ini jika benar laporan polis yang dibuat oleh Aidil Zafuan ini berkaitan dengan dakwaan Rita Rudaini. Mungkin sudah sampai masa untuk bertentang mata selesaikan sendiri antara mereka ‘kan? (rtky/m)


Shikin Maembong Selamat Lahirkan Bayi Perempuan Baru Baru Ini

Dalam kemaskini terbaru di Facebook ayah kepada Shikin Maembong, Ismail Embong telah pun memuat naik sekeping gambar yang menunjukkan isteri kepada Chef Riz itu kini telah selamat melahirkan seorang bayi perempuan.

Chef Riz dalam satu kenyataan media pada Disember lalu telah melahirkan rasa gembira apabila isterinya itu telah hamil dua minggu selepas selamat bernikah pada 5 Disember.

BACA: Shikin Maembong Sah Hamil 2 Minggu, Chef Riz Bakal Bergelar Bapa

“Memang kami rancang mahukan anak dengan segera tetapi tak sangka pula seawal ini. Segan juga nak kongsi kepada umum, maklumlah perkahwinan kami masih baru. Apa apapun ini rezeki yang diberi oleh Allah,” ujar Chef Riz sebelum ini.

Tahniah kami ucapkan buat Chef Riz dan Shikin Maembong sekeluarga. Semoga kehadiran orang baru ini akan lebih membahagiakan rumahtangga dan keluarga yang dibina. (rtky/m)


Emma Maembong Tidak Tolak Jodoh Bersama Kamal Adli

Emma Maembong kini dikatakan mengalami masalah jerawat dan kulit yang teruk sehingga ada khabar angin yang menyifatkan apa yang dialami pelakon tersebut ketika ini sebagai buatan orang.

“Emma tidak berani untuk komen lebih-lebih tentang perkara ini. Tetapi ia satu situasi yang pelik kerana sebelum ini Emma tidak pernah mempunya masalah jerawat yang teruk. Tetapi dalam tempoh setahun ini, tiba-tiba kulit muka Emma ditumbuhi jerawat yang banyak sehingga kulit muka Emma terkoyak”

“Emma juga telah menjalani banyak ujian darah dengan doktor dan mereka mengesahkan bahawa darah Emma bersih. Ia turut memberi kesan kepada kerjaya Emma. Tetapi dalam hal ini, Emma cuba berfikiran positif dan insya-Allah semuanya akan kembali baik,” ujar Emma kepada portal Media Hiburan.

Selain itu, Emma turut menyatakan bahawa jika ditakdirkan jodohnya bersama Kamal Adli, pelakon ini tidak menolak perkara berkenaan dan buat masa ini Emma menyifatkan hubungan mereka adalah sekadar kawan dan tidak mahu merancang apa-apa. (rtky/s)


Rita Rudaini Mohon Individu Sering Ganggu Dirinya Agar Simpan Kebodohan

Nampaknya cerita Rita Rudaini dan juga pihak Aidil Zafuan tidak pernah habis. Terkini, Rita menunjukkan bukti isteri Aidil, Zarema Zainal yang didakwa sering mengganggu dirinya dengan panggilan telefon selain mengikuti perkembangannya di laman sosial yang lain.

Rita telah berkongsi paparan nombor telefon yang didakwa mengganggunya di Instagram dan menurut laporan OHBULAN!, pengirim emel juga memberitahu bahawa nombor itu dikatakan milik Zarema Zainal.

Selain itu, di dalam caption Instagram Rita, dia sempat menasihatkan agar individu yang dimaksudkannya itu agar menyimpan kebodohan dan bengap di dalam poket sendiri dan janganlah menunjuk sangat kebodohan diri. (rtky/s)


Faezah Elai Tolak Babak Yang Tonjolkan Bentuk Badan

Pelakon Faezah Elai menyatakan bahawa dia kini masih lagi menerima tawaran berlakon dan belum terdetik untuk bersara daripada bidang lakonan. Kini dirinya hadir dengan beberapa syarat jika mahu terlibat di dalam mana-mana penggambaran.

“Saya sudah jarang berlakon. Tawaran masih ada tapi saya memilih yang bersesuaian. Tambahan saya hanya boleh berada di set sehingga jam 11 malam saja. Jadi, sebab itu saya banyak berlakon dengan produksi suami kerana dia faham”

“Tetapi jika ada produksi lain yang boleh bertoleransi dan mahu mengikut syarat itu, saya akan terima. Namun, ia bergantung juga pada watak yang ditawarkan. Memang sekarang ini ramai artis yang sudah bertudung masih boleh berlakon dan tiada masalah”

“Cuma, saya kurang sesuai kalau babak tidur kita bertudung. Selain itu, jika ada babak-babak misalnya baring atas katil hingga nampak bentuk badan, saya menolak,” jelasnya yang kini lebih banyak berlakon di bawah arahan suaminya, Heykal Hanafiah. (rtky/s)


Sharnaaz Ahmad Tegur Lambakan Drama Bersiri Diangkat Daripada Novel

Pelakon Sharnaaz Ahmad yang terkenal dengan sikap jujur dan berterus terangnya sekali lagi tampil memberi pandangan mengenai perkembangan filem di negara ini yang disifatkan sebagai sampah.

“Banyak filem yang rubbish,” kata Sharnaaz menyuarakan isi hatinya kepada media baru-baru ini namun mengecualikan pengarah seperti Datin Paduka Shuhaimi Baba, Bade Haji Azmi dan beberapa lagi.

Menurut Sharnaaz, apa yang dikatakannya itu bukanlah bererti dia tidak mahu langsung terlibat dengan bidang lakonan namun akan lebih teliti dalam memilih karya dan juga skrip yang berkualiti.

Selain itu, pelakon yang turut bercita-cita untuk berlakon di dalam produksi Hollywood ini juga menyuarakan pendapat mengenai lambakan drama bersiri yang ditayangkan di televisyen ketika ini adalah bermula daripada novel.

“Negara kita banyak penulis skrip drama yang baik. Kalau asyik angkat novel sahaja, bagaimana nasib mereka? Bukan tak boleh novel dijadikan drama bersiri, sebaliknya biarlah balance. Saya pun tidak menolak selama-lamanya berlakon drama daripada novel,” katanya kepada Mangga Online. (rtky/s)


Ajak Shiro Dan Isteri Kongsi Gambar Anak Ketiga, Nada Soffea

Sedap sungguh nama anak ketiga Ajak Shiro, Nada Soffea yang juga merupakan puteri pertama bagi pasangan ini. Ajak dikurniakan dua orang anak lelaki sebelum ini, Mohd Jad Thaqif dan Mohd Had Thaqif.

Menghadiri sesi penggambaran fotografi bersama The Photolicious baru-baru ini, mereka telah berkongsikan gambar keluarga serta gambar bayi yang sangat comel.

Untuk pengetahuan anda, ketiga-tiga anak Ajak ini lahir pada tarikh yang sama iaitu, 25 Mac, cuma berbeza daripada tahun sahaja. Mudah mahu buat sambutan hari lahir nanti. Kami kongsikan gambar Ajak dan keluarganya bersama anda. Enjoice! (rtky/s)


Daphne Iking Mahu Bantu Gadis Hamil Luar Nikah

Peka dengan situasi semasa mengenai gejala pembuangan bayi yang berleluasa, pengacara dan personaliti TV Daphne Iking terbuka hati untuk menawarkan pertolongan kepada mana-mana individu yang ketakutan mendapatkan pertolongan ketika hamil anak luar nikah.

“If you know anyone who is pregnant and single and unwed – and doesn’t know what to do, please PM me. I can help ok? It must be so terrifying and lonely finding out you are pregnant. Please don’t throw your baby away,” jelas Daphne di laman Facebook miliknya.

Niat murni Daphne untuk menolong indidvidu yang terjebak di dalam masalah tersebut mendapat perhatian daripada peminat yang menyokong usaha murni pengacara berkenaan.

Baru-baru ini, negara kita digemparkan dengan penemuan mayat bayi tanpa kepala yang telah dipotong 15. Laporan terkini daripada The Malaysian Insider menjelaskan antara anggota lain yang baru dijumpai ialah cebisan daging dan dada bayi tersebut manakala usaha mencari kepala dan bahagian kemaluan mangsa masih lagi diteruskan.

Mayat bayi yang didakwa berusia tujuh bulan itu dijumpai di loji kumbahan Flat Projek Perumahan Rakyat (PPR) Kempas Permai, petang semalam. (rtky/s)


Hafiz Suip Nikah Pada Hari Lahir Tunang

Hari ini, penyanyi lagu Matahari iaitu Hafiz Suip, mengesahkan bakal bernikah dengan Nureffy Jasreel yang berusia 22 tahun pada 14 Mei tahun hadapan. Menurut Hafiz berkata, tarikh itu dipilih sempena tarikh lahir tunangnya itu.

“Sebelum ini kami bertunang pada ulang tahun kelahiran saya (27 Februari) dan untuk bernikah, tarikh lahir dia pula dipilih,” katanya.

Menurut Hafiz lagi, sehingga kini mereka masih belum membuat sebarang persiapan kerana Nureffy perlu fokus terhadap pengajiannya dalam jurusan perakaunan.


Nora Danish Terkilan Belum Menang Anugerah, Terima Rezeki Seadanya

Setelah 10 tahun terlibat di dalam industri hiburan tanah air, sehingga kini Nora Danish masih belum menggenggam sebarang anugerah untuk dibanggakan malah pelakon ini juga turut mengakui kadang-kala terkilan dengan perkara tersebut.

“David Teo pernah berkata kepada saya, anugerah tidak penting kepada mana-mana pelakon. Apa yang penting ialah mutu lakonan. Saya tidak nafikan perkara itu tetapi bagi saya, anugerah boleh memberi kepuasan kepada seseorang pelakon seperti saya”

“Setelah bertungkus lumus bekerja, mengapa tidak saya puaskan diri dengan sebarang pencapaian. Bukan untuk mengejar glamor tapi cukuplah sekadar pengiktirafan atas kesungguhan saya dalam bidang seni selama ini”

“Selama 10 tahun, anugerah yang pernah saya dapat hanyalah gelaran janda hot dan hot chick,” katanya kepada Kosmo! dalam nada bergurau tetapi penuh makna.

Tidak berselindung dan mengakui terkilan dengan perkara tersebut, Nora bagaimanapun tidak menyalahkan takdir dan menyifatkan perkara tersebut sebagai kerja Tuhan dan aturan rezeki setiap insan adalah berbeza-beza. (rtky/s)